-Аммо дарвозани очиқ қолдира олмаймиз,-деди соқчилардан бири.\n-Сен яна маҳмаданалик қилаяпсан, айтганни қил, бўлмаса эртага Тошкентга жўнатман! Санга бориб дам олгин, эртага узоқ йўлга чиқамиз дедим. Нима қилишни манга ўргатмаларинг!-дея бақирди у.\nСўнг хонасига кириб қайтадан кийинди-да, секин яна ташқарига чиқди. Ҳаммаёқ жим-жит эди. Соқчиларнинг хонасида ҳам сокинлик. У хизматчи аёлни имлади ва унга:\n-Мен бир танишим билан учрашувга кетаяпман. Қачонгача бева бўламан, балки буниси ёқиб қолар, узоқдагилар билишмасин,-деди.\n-Ўлибманми, опажон. Тилим кесилган мени…,-деди хизматкор ўзига билдирилган ишончдан ғурурланиб.\n-Мен кетгандан кейин ана улар чиқиб қолишса: “Бўлажак поччам билан учрашувлари бор экан, ҳеч кимга айтмаларинг”, деб тинчитиб қўй,-дея унга уқтирди Дурдона.\nУ ҳовлига чиқиб “Мерседес”ни ўт олдириши билан соқчилар югуриб чиқишди.\n-Ҳой-ҳой тўхталаринг,-деди хизматчи аёл.-Сизларга айтишга тортиндилар, манга айтдилар, бўлажак поччам билан учрашувлари бор экан!\n-Уфф!,-деди соқчилардан бири,-охири бошимиздан айрилмасак бўлди. Бўлажаги эмас, собиғи билан учрашса ҳам биз ёнида бўлишимиз керак!\nХизматчи яна гапга аралашди:\n-Тўғри, собиғи билан учрашсалар, албатта ёнларида туришларинг керак, лекин буниси…\nХизматчининг гапини соқчилардан бири кесиб ташлади-да:\n-Нима қиламиз, орқадан кузатиб борамизми?-деди шеригига.\n-Жиннимисан, бу ер ўрмоннинг ичи бўлса, орқадан келаётган машина дарҳол билинади. Кейин ишдан қувилмайлик, тағин,-деди иккинчиси ҳушёрлик қилиб.\n-Бирор кор-ҳол юз берса нима қиламиз?\n-У ҳолда мана гувоҳимиз бор…\n-Балки Тошкентга хабар берсак-ми, Рустам аканинг гаплари ёдингдами, “Ер остидан илон ўтса ҳам билишим керак” деган эдилар.\n-Аввал аниқлаш керак, бу илонми йўқми? “Агар кетган бўлса, санлар нима еб ўтирибсан” демайдиларми?..\nИлгари Дурдона соқчиларини ўзиники қилиб олган эди. Истаган пайтда олиб кетарди, истаган пайтда ташлаб кетарди. Аммо Москвага келгандан бери бу ернинг вазиятини биладиган одамлар кераклигини баҳона қилиб, унинг соқчиларини алмаштиришди. У шундан бери уларга ишонмайди. Бир икки синаб кўрди. Синовдан яхши ўтишди. Аммо шунда ҳам улар олдингиларининг ўрнига келишгани унга тинчлик бермасди.\nАйтилган манзилга яқин қолганда машинани бир четга тўхтатиб орқага қараб турди ва орқадан келаёган машиналарни ўтказиб юборди. Кейин чўнтагидаги қоғозни олиб, адресни яна бир бор қараб кўрди.\nИкки кун олдин аэропортда унга оид олтинларни олиб қўйишди. Аслида у ҳамма нарсани расмийлаштирган ва Москвадаги қазо-қазолар билан ҳам гаплашган эди. Шунга қарамай юкларини аэропотда тортиб олишибди. Шундан кейин танишларига қўнғироқ қилса, бу масалани фақат Жосуслик хизмати раҳбари ҳал қилиши мумкинлигини айтишди.\nУнга телефон қилиш ёки ҳузурига бориш учун эса отасини хабардор қилиши керак. Отаси шундай шарт қўйган. Шу боис газетада ишлайдиган дугонаси Соня орқали Жосуслик хизмати бошлиғига хат юборди ва олинган жавобда қаерга келиши ёзилган эди. Манзилни топса озиқ-овқат дўкони экан. Ҳайрон бўлиб турганди, бир аёл унга яқинлашиб:\n-Мен сизни бошлиғимиз ҳузурига олиб бораман, машинангизни дўконнинг орқасига парк қилинг,-деди.\nДурдона иккиланиб турганди, ҳалиги аёл чўнтагидан ҳужжатини олиб унга узатди.\nЖосуслик хизмати бошлиғининг алоҳида топшириқлар бўйича ёрдамчиси экан. Шундан кейин машинасини парк қилиб, ҳалиги аёл ҳайдаган таксида йўлга чиқишди.\n-Учрашувимиз жосуслик киноларидагидек бўлаяти-ку?-деди Дурдона унга.\n-Пенсияга чиққандан кейин биз ҳам бирорта кинога сенарий ёзамиз-да,-деди ҳалиги аёл ярим расмий оҳангда.\nБу Дурдонанинг юрагини ғаш қилди. У аёл ҳам хато қилганини тушунди шекилли:\n-Аммо бизда пенсияга чиқиш йўқ-да. Охиригача ишлаймиз,-деди.\nЛекин шундан кейин ҳам суҳбат қовушмади. Такси бир қанча кўчаларни айланиб бир боғ ичидаги ҳовлига кириб борди. Дурдонани Жосуслик хизматининг бошлиғи ўзи кутиб олди.\n-Бу ерда илгари фақат отангиз бўлганлар, сизнинг мамлакатингиздан бошқа ҳеч ким бу ерни билмайди. Битта билгани бор эди. Илгари сизларда Ички Ишлар вазири бўлган. Аммо у ўлиб кетган. Отангизнинг бир оғиз илтимослари билан ундан воз кечилган. Орадан ўн йил ўтганига қарамай бу хабар ҳеч қаёққа сизмади. Бизнинг учрашувимиз ҳам табиийки, сир тутилади,-деди у салом аликдан кейин Дурдонанинг қўлини ўпиб уни ичкарига бошлар экан.\n-Аммо мен бировни ўлдиришни илтимос қилиш учун келмадим. Агар шундай ишни қойил қиладиган бўлсаларинг, бу ҳақда ҳам гаплашаверамиз,-дея кулди Дурдона.\n-Олдиндан айтиб қўя қолай, Америкадан бошқа жойда бўлса, қиламиз. Аммо…\n-Шамол қаёққа эсишини билдингиз-а?-деди Дурдона.\n-Албатта, аёлнинг қасоси биринчи галда собиқ эрига йўналган бўлади…\n-Нима учун Америкада қила олмайсизлар?-қизиқди Дурнона.\n-Иккаламизнинг орамизда қолсин, сиз илгари бу ишни истаганингизда, топшириқ олган йигитлар бориб отангиз билан гаплашишганини биласизми?\n-Отангиз уларга изн бермаганлар. Чунки биз отангизга тушунтириб қўйган эдик.\n-Ундай бўлса отам менга дашном берган бўларди? Дарвоқе, буни сиз қаёқдан биласиз? Нега сиз тушунтириб қўясиз?\n-Ишимиз шу, ҳамма нарсани билиш.. Нега отангиз изн бермадилар ва нега сизга айтмадилар. Отангиз ақлли одам. Нимадан кейин нима бўлишини биладилар. Отангиз раҳбарликка ўтганларида сиз ҳали туғилмаган эдингиз. Ўшанда раҳбарликка ўтадиган ҳар бир одам бизнинг тегирмонимиз орқали ўтарди. Отангиз бу тегирмондан тирик чиққан одам. Америкаликлар билан ҳар кимни ҳам ўйната олмаймиз.\nАмерикаликлар ҳамма нарсани кечиришади, аммо ҳудудига бориб зўравонлик қилсангиз ҳеч қачон кечиришмайди. Бу масалада нафсониятлари жуда баланд. Шунинг учун ҳам мен суҳбатнинг аввалидаёқ бундай ишга кира оламаслигимизни айтдим. Отангиз бу ҳақда сизга билдирсалар, кейин сизни назорат қила олмас эдилар.Гапнинг индаллоси биз изн бермаган эдик…\nКейинги пайтда отаси билан орасига совуқлик тушган Дурдона бу гапдан жаҳл қилди.\nИлгари қўлида ишлаган бир йигит Америкага қочиб кетди ва сирларини оламга ёйди. Ўшанда хорижий радиоларда ҳар куни унинг молиявий ишлари ҳақида гап борарди. Бунинг устига АҚШ конгресси ҳам унинг масаласини кўра бошлади. Бошқа томонда эса собиқ турмуш ўртоғи уни судга берганди. Кечалари билан ухламай чиқарди. Ҳирси лов-лов ёнарди. Собиқ эрига енгилгиси келмасди.\nБир кун қўриқчиларининг каттасига собиқ эрини йўқотишни буюрди. Аммо баҳона устига баҳона топишди. Шунда отаси чақириб қолди.\n-Сан жим юрасанми, йўқми?-деди отаси.\n-Нима қилибман?-деб жавоб берди захархандалик билан Дурдона.\n-Вой, манжалаққининг қизи, яна нима қилибман дейди-я?! Нима, отанг, ҳеч нарсани билмайдими, дунёга шарманда қилдинг-ку? Қайси қоғозга қарасам сени исминг. Бу кетишда гўрга кирасан!\n-Кирсам кирибман, сизга нима?-дея қўрслик билан жавоб қилди Дурдона.\n-Менга нима? Нимани кўрсатиб қўяман санга. Қанақа оёқ ташлаб юрганингни билмайди деб ўйлайсанми?\n-Билсангиз нима қилай? Мени ҳам Жаслиққа юборасизми?\n-Жаслиққа онангни юбораман! Сани эса синглинг билан бирга Чалматовга топшираман, бугун борган жойларинг бор-ку, ана ўша подвалда чиритади! Ит ҳам сўрамайди санларни! Жуда раҳм қилсам, керак бўлса, океаннинг нарёғига топшириб юбораман!\nШу куни Дурдона синглиси билан Чалматовнинг ҳузурига боришганди. У ерда собиқ эрининг қариндошлари ётганди. Уларнинг қийноқларга солинганини ўзи суратга олиб, собиқ эрига юбормоқчи эди. Чалматов уларга “томоша” кўрсатиб берди. Ертўладан чиқишар экан опа-сингил қалт-қалт титрашар эди. Қулоқларининг остида маҳбусларнинг инграшлари, кўзларининг олдида уларнинг тирноқларини сўкиб олишгани…\nДурдона отаси айтганини қиладиган одам эканлигини билгани учун ҳам тилини тийишга мажбур бўлди. Отаси ҳам бироз жаҳлдан тушган бўлди ва:\n-Ана биттасини топиб қўйдим, Сарваржонни. Кейинги ҳафтага тўй. Агар одам бўлиб у билан яшасанг, ўрнимга ўшани қўяман ва ундан кейин билганингни қилиб юраверасан,-деди отаси.\nДурдона бошини егиб турганди бу гапдан яна ўт олди.\n-Нима мен сизга қулман-ми, истаган пайтда сотасиз? У латтани мен яхши биламан, энди ҳезалак билан яшамаганим қолдими?\n-Агар гапга кирмасанг, кўзимдан йўқол! Даф бўл, бу ерларда қорангни кўрмайин-ки, уриб оёғингни синдираман. Мени бутун миллат отам дейди, оёғимни ўпади. Сан бўлсанг манга гап қайтарасан, йўқол. Қорангни ўчир!\nШундан кейин уни дарҳол Москвага жўнатишганди. У отасидан хафа бўлиб ҳамма бойликларини Москвага таший бошлади. Шу орада олтинлари қўлга тушиб, мана энди Жосуслик хизмати бошлиғи билан шу ҳақда гаплашаман деб келса, гап бошқа томонга айланиб кетди.\nДурдона гапни айлантириб ҳужум қилиб кўрмоқчи бўлди:\n-Мени бу ерга олиб келган хоним пенсияга чиқсалар филмга сенарий ёзишлари мумкин экан, қолаверса сиз ёки сиздан кейинги одам менинг ўғлимни шу ерда қабул қилганда бу учрашув ҳақида айтиб қўйиши ҳам мумкин…\n-Сиз аслида разведкачи бўлишингиз керак экан, мени дарҳол икки нуқтада ушладингиз,-деди мезмон.\n-Мендан разведкачи чиқмайди,-деб қўя қолди Дурдона ҳужуми дарҳол пучга чиққанидан руҳсизланиб.\n-Нега чиқмас экан, гўзалсиз, ақллисиз, чаққонсиз…\n-Раҳмат! Раҳмат!-дея кулиб қўйди Дурдона.\n-Ана у шофер қиздан хавотир олманг. У пенсияга чиқса ҳам гунг бўлиб ўтадиганлардан. Лекин келажакда сизга содиқ хизмат қилади. Илгари отангизни бу ерга олиб келган одам ҳалига қадар у кишига ёрдамчи…\nДурдона отасининг ёрдамчисини яхши билади. Жуда айёр одам. Отасидан бошқа одамни бир тийинга олмайди. У отасидан олдин ҳам шу ишда ишлаган. Ҳамма ундан қўрқади. Аммо шу лаҳзада мезмон у ҳақда ўйлашга изн бермаётган эди.\n-Ўғлингиз масаласига келсак, сиз отангизнинг бу ерда бўлганидан фақат ишонч туйганингиз каби у ҳам бизга ишониши учун айтилса, ажаб эмас. Лекин бу учрашув қайдиятдан ташқари.\n-Мен олтинларим ҳақида ҳамма идорани хабардор қилган эдим. Умуман Тошкентдаги олтинлар бу томонга оқса нимаси ёмон, сизлар бой бўласизлар-ку?- Дурдона асосий мақсадга ўтиб қўя қолди.\n-Фақат бизлар эмас, сиз ҳам…\n-Хўп мен ҳам. Лекин бу билан мени ҳам бошқаларни ҳам чўчитиб қўйдингизлар.\n-У ерда ҳар икки томондан ҳам хатолик бўлган. Юк 20 тонна деб кўрсатилган экан ва амалда 25 тонна бўлган.\n-Буни олдиндан қандай билдингизлар? Чунки юк ушлангандан кейин тортиб кўрилган. Қолаверса, юкни дипломатик йўл билан олиб келгандик-, ажабланишини яширмасдан очиқ гапирди Дурдона.\n-Унутманг, ҳали 15 йил олдин битта мамлакат эдик. Ҳали ҳам илдизларимиз мустаҳкам. Мен фақат отангизнинг ёрдамчиси ҳақида гапирдим. Аммо МҲХда асосан бизнинг кадрлар ишлашини унутманг. Бунинг учун ҳам отангизга раҳмат. Сиз ёш эдингиз, 1991 йилда Олий мажлис сессиясида МҲХни тарқатиб юбориб, ўрнига янгитдан миллий бир ташкилот тузишмоқчи бўлганлар чиқишганди. Ўшанда отангиз қаҳрамонлик қилдилар ва МҲХни сақлаб қолдилар. Шу билан ўзларини ҳам сақлаб қолдилар.\n-Демак, фақат отамни эмас, мени ҳам назорат қиласизлар?\n-Вазифамиз! Ҳамма нарсани ва ҳаммани назорат қиламиз.\n-Менинг соқчиларим ҳам бўлмаса сизларга…\n-Ҳозирча йўқ. Биз унчалик пастга тушмаймиз. Лекин сиз истасангиз уларни ҳам алмаштирамиз.\n-Ҳар қандай ақлли одам ҳам оддийгина нарсаларнинг ечимида қийналиб қолади дейишгани рост экан…\nБу гап Дурдонага қаттиқ тегди. Худди ахмоқлигини кўрсатиб қўйган одамдек хижолат чекиб қолди. Раис пайт келганини сезгандек:\n-Лекин биз томондан қилинган хатони тузатамиз, 20 тонна олтинни айтилган жойга етказиб қўйишади,-деди.\n-Қолгани расмийлаштирилмагани учун кейинроққа қолади. Муносабатларимиз дарз кетмаса уни ҳам оласиз.\n-Лекин барибир ёмон бўлди, бу ҳақдаги гаплар матбуотга ҳам чиқиб кетди…,-деди Дурдона.\n-Миш-мишлар чиқди, холос, биз буни расман рад этсак, миш-мишлигича қолиб кетаверади. Отангиз бу гаплар ҳақида сўраган эдилар, текшириб чиқамиз, деб масалани орқага ташладик. Лекин сиз билан менинг ҳар кун учрашувим қийин. Имкониятдан фойдаланиб баъзи нарсаларни гаплашиб олсак.\nДурдона шундай деб атрофга қаради. Бино уч қаватли бўлиб улар биринчи қаватда, кираверишдаги жойда ўтиришганди. “Ҳаммаёққа ёзиб олувчи жиҳозлар қўйиб ташлашгандур? Бу суҳбат дадамга бориб етса нима бўлади? Шундай ҳам ҳар кун бақиргани бақирган. Ойимнинг миясини еб ташлади. Ўзи-ку куёвини ёқтирмас эди, энди ажралгандан бери икки гапнинг бирида “Мени дунёга шарманда қилдинг” деб айтади. Уни ўзи топган эди. Ўзи ёқтирмади. Ўзи ҳайдади. Энди яна ўзи бақиради. Шунақа ҳам золим бўладими одам?\nДурдонанинг хаёлга ботганини кўрган раис:\n-Сиз мени Володя денг, мен эса сизни Диля дейман,-деди.\n-Дугоналарим Диля дейишини бутун дунё билади…Шу гапларни ташқарида гаплашсак бўлмайдими?-деди Диля.\n-Нега энди? Ёки бу ерда гапларимизни ёзиб олишадими деб хавотир қилаяпсизми? Хавотир олманг бу ерда ёзишмайди. Лекин ташқарига чиқиб гаплашсак ҳам бўлади. Фақат ташқарида нарёқдагилар сателет орқали суҳбатимизни ёзишлари ҳам мумкин. Шунинг учун сиз Диля бўла қолсангиз яхши. Бу ерда эса бизникилар, энди ўз бошлиқларини ёзишадими?\n-Бир пайтлар ҳатто “Горбач”ни ҳам ёзишган-ку? Мана энди очилди. Сизни ҳам ёзишлари мумкин,-деди киноя билан Дурдона.\n-Ёзадиган бўлсалар нима ташқарида ёзишмайдими? Лекин биз яширадиган нарсалар ҳақида емас, келажагимиз ҳақида гаплашаяпмиз. Бунинг сизнинг мамлакатга ҳам, бизга ҳам фойдаси бор. Биз ҳеч қачон энди эски тузумга қайтмаймиз. Қайтадиган бўлсак, беш-олти йилдан бери ялиниб юрган Белорусни аллақачон қўшиб олардик.\n-Унда Украинадаги инқилобга нега бу қадар жаҳлларингиз чиқмоқда,-дея киноя қилди Дурдона.\n-Бу жиддий масала. Бизни бўғзимиздан бўғиб олишмоқчи. Биласиз, МДҲ катта бозор. Бозор учун ҳаммавақт кураш бўлган. Оддий бозорда ҳам савдогарлар эртароқ бориб, яхшироқ жойни эгаллашга уринадилар. Бугун ким дунёга кўпроқ қурол сотса, ўша мамлакат бой бўлади. Бу оддий ҳақиқат ва биз МДҲни қўлдан чиқармаслик учун курашамиз. Чунки дунёда энг катта қурол ишлаб чиқарувчиларданмиз. Қолаверса, Туркман газини Авропага биз сотамиз. Газ сизнинг мамлакатдан ўтиб келади. Яна ҳам қолаверса, пахта ва ҳоказо. Буларни сизга айтиб ўтиришнинг ҳожати йўқ. Мендан яхшироқ биласиз.\n-Нега энди қўшиб олмаймиз деяпсиз, агар биз истасак-чи?\n-Ҳеч қачон истамайсиз. Отангиз ҳам истамайди. Халқингиз ҳам истамайди. Икки марта қўшиб олиб биз нимага эришдик? Бугун энди бизнинг халқ ҳам истамайди? Тўғри истайдиганлар бор. Аммо бу ишни амалга оширадиганлар охири яхши бўлмалсигини биладилар. Чеченистон халқимизнинг тоқатини битирган…\n-Чеченистон масаласи бу сизларнинг ички курашингиз. Ҳокимият учун курашни Чеченистонга кўчиргансизлар…\n-Балки… Демак, бу ўйинга мос одамларни ўша ердан топганмиз. Хуллас, сабаблари кўп. Сизларни эса яқинимизда тутиб, олди берди қилишни ва бошқаларнинг орқа томорқаси бўлиб қолмасликларингни истаймиз. Биз олдин ўз мамлакатимизни оёққа қўйиб олишимиз керак. Шу билан бирга яқинимизда бўлаётган воқеаларни ҳам шундай кузатиб тура олмаймиз.\n-Керак бўлса сизлар ҳам Ғарбнинг мусиқасига ўйнаб кетасизлар, Володя,-деди Дурдона бўш келмасликка ҳаракат қилиб ва кўчма номга ўтиб.\n-Биз ҳеч кимнинг мусиқасига ўйнамаймиз, Диля. Агар ўйнаганимизда ҳозир иккаламиз гаплашиб ўтирмаган бўлардик. Мана сиз Москвага ишга келганингиздан кейин сизни ушлаш ҳақидаги талабномани олганмиз.\nВолодя шундай деб папкадан бир қоғозни олиб Диляга узатди. Диля унга кўз югуртирди-да:\n-Пашшадан фил ясашади, буни ўзингиз ҳам биласиз,-деди.\n-Аммо улар пашшани эмас, ҳақиқий филни ушлашга умидвор. Мана бу талабнома ҳам ўша кезларда келган.\nЭнди Володя “Траффикинг” деб ном олган ва турли мақсадларда хотин-қизларни четга сотиш бўйича Дилянинг ширкатлари шуғуллангани ҳақида ҳам уни сўроқ қилиш кераклиги борасидаги талабномани унга узатди.\n-Менинг ширкатим ёшларга иш топиб берган. Корея, Араб давлатларига юбориб уларни иш билан таъминлаганман. Бу ҳам Ғарбга ёқмайди. Чунки арзон ишчи кучуни ҳаммадан кўпроқ улар истайдилар. Мана энди тўҳмат қилишмоқда.\n-Буни тўҳмат деб бўлмайди. Биргина Дубайда мамлакатингиздан бир йилда 563 нафар аёл фоҳишхоналарда ушланган ва уларнинг аксарияти сизнинг ширкатларингиз орқали четга чиққан. Уларга мана шу кифоя. Кўрдингизми, сиз яхши ният билан иш қилаяпсиз, кимлардир бузуқчилик қилаяпти ва айбни сизга қўйишяпти. Шунинг учун ҳам биз бунга эътибор қилмадик, деди Володя.\nДиля хаёлга ботди. Демак, бу ҳамма нарсани билади. Биринчи марта шу таклиф кимдан чиққанди, ўзи? Эслади. “Пантера” клубида ишлайдиган бир йигит келиб:\n-Мафия ҳозир қизларни четга сотиш билан шуғулланмоқда. Бир йилда бир неча миллион пул қилишаяпти. Шуларнинг ҳам танобини тортиб қўйиш керак деганди.\nШундан кейин Дурдона “рекетчи” болаларни мафиячилар олдига юбориб уларга қўшимча солиқ солганди. Кўп ўтмай мафиячиларнинг каттаси унинг ёнига келди:\n-Опа, бу ишни сизнинг ёрдамингиз бўлмаса ривожлантира олмаяпмиз. Бир томондан Ички ишлар вазирлиги, иккинчи томондан Хавфсизлик хизмати, кейин прокуратура ҳам ҳақ талаб қилаяпти. Сизнинг паноҳингизга ўтсак, ана шулардан ҳам қутулган бўлардик. Ҳозиргидан кўпроқ фойда қилардик, олтмиши сизга, қирқи бизга,- деди.\n-Йўқ,-деди Дурдона ўшанда,- тўқсони менга, ўни сенларга. Бу сенларнинг кўпроқ ишлашларинга йўл очади ва талтайиб ҳам кетмайсизлар. Ана у идорадагиларга айт, менинг олдимга келишсин, ҳақларини ўзим бериб қўяман…\nДурдона аввалига четдан шакар, сариқ ёғ олиб келар ва божхона ҳаққи ҳамда солиқ тўламасдан катта даромад қиларди. Аммо янги иш унга ҳеч қандай ташвиш туғдирмади. Жуда тез ривожланди. Фақат Араб давлатларига эмас, бу ёғи Ҳиндистон, нарёғи Португалиягача ҳам қизларни пуллашди, ҳам ёш йигитларни ишга юбориб уларни қулдек ишлатиб, катта даромад қилишди. Келган миллионларни эса четга чиқариб хорижий банкларда тўплай бошлади. Шуларни ўйлаб:\n-Володя, ҳали кутиб туринг, банкларда ҳам шунча пули бор деган қоғоз оласиз,-деди.-Чунки болаларим масаласини кўриб чиққан суд боргунимга қадар ўтган ҳар бир кун учун 500 доллардан жарима белгилабди. Ҳозирнинг ўзи бу пул анча бўлган. Эртага фалон банкда пули бор экан, бизга беринг, деб ҳам талабнома юборишади.\n-Юборишган,-деди Володя ва яна бир қоғозни кўрсатди ва:\n-Майли, булар билан асабингизни бузмайлик. Лекин Кайман оролларидаги пулларингизни Қибризга кўчиришни маслаҳат бераман. Уларнинг назорат ҳудудидан чиқишингиз керак. Отангиз Шветсария, Франсия ва бошқа мамлакатларнинг банкларида ҳам сизнинг номингизга олтинлар қўйган. Уларни ҳам кўчириш керак. Агар бир нуқтага кела олсак, ўйлайманки келамиз, чунки бунинг биздан ҳам кўп сизга фойдаси бор, ўзимиз ёрдам берамиз. Мана бу қоғозларга эса эътибор қилманг. Бу ҳаммаси ҳасад, кўра олмаслик, тузоққа илинтириш учун қилинган уринишлар. Аммо биз президентимизнинг бир оғиз гаплари билан буларни архивга қўйганмиз. Фақат бугун учрашганингда кўрсатиб қўй, бизнинг унга ёмонлигимиз йўқ, дедилар.\n-Ҳали бу учрашувимизни у киши биладиларми?-дея ҳайратланди Дурдона.\n-Албатта, мен у кишидан изн олмасдан бундай учрашувга қарор бера олмасдим. Билардим, сиз олтинлар масаласини ўртага қўйишингизни. Ўзингиз айтгандек, бу матбуотга ҳам чиқиб кетди. Ҳаммасига у кишидан изн олдим. Сизга ҳурматлари жуда баланд. Бирор кун ўзим ҳам учрашиб гаплашаман дедилар.- Шундай деб Володя яна гапни ҳужжатларга бурди:\n-Кўрдингизми, булар келганига беш-олти ойдан ошди. Агар биз сизга дўст бўлмасак, ўзимизни яқин тутмасак ушлаб берардик. Орада шундай шартномамиз бор. Ҳатто отангиз жаҳлимизни чиқариб турганда ҳам буни қилмадик. Уларга изн бериб, шу ердан сизни ушлаб кетишларига кўз юмиш билан отангизни уларга қарши қайрашимиз мумкин эди. Лекин буни ҳам қилмадик, чунки сизнинг томирингизда бизнинг қонга яқинлик бор. Биз онангизни ҳурмат қиламиз. Биз ҳеч қачон ўз яқинимизни сотмаймиз. Биз битта одаммиз…\n-Раҳмат! Лекин барибир ҳар қандай ҳимматнинг ҳам ортида мақсад бўлади?-деди Диля.\n-Чунки биз сизга ишонардик. Келажакда сиз билан иш қилишга ишонардик,-деди Володя.\n-Шунинг учун олтинларни ушлаган экансизлар-да?!\n-йўқ бундай эмас, десам барибир шубҳа қиласиз, майли сизнингча шундай бўлиб қолсин, менга кўра эса орада англашилмовчилик бўлган. Биз ҳаммасини билардик ва ҳатто ўша қўшимча беш тонна қаерга кетганини аниқлаб кейин сизни тузоққа илинтиришимиз мумкин эди. Буни қилмадик. Чунки бизга тузоққа илинган одам эмас, сиз каби қўрқмас, мустақил одам керак.\n-Мен нима учун керак, сизларга?\n-Отангиз қариб қолмоқда, Буни тан оласизми йўқми, барибир бу ҳақда ўйлашимиз керак. Қариган сари у киши ўзи билмаган ҳолда майдонни океаннинг нарёғидагиларга бўшатиб бермоқда. Уларни сиз биздан яхши танийсиз. Уларга қолса сизни ҳам ушлаб кетишса.\n-Дадам билан бир неча марта тортишиб қолдик. Дадам жуда ўжар. Мени ҳали ҳам бола деб ўйлайди ва фикрим билан ҳисоблашгиси келмайди, -деди Диля юрагига айқин гап очилганидан енгил тортиб.\n-Лекин биргаликда иш қилсак, дадангизни йўлга солиш мумкин. Бундан ҳам муҳими у кишидан кейин биз у ерда ё сизни, ёки сиз истаган одамни кўришни хоҳлаймиз. Улар ўз одамларини тайёрлаб қўйишди ва инқилоб қилиб ҳокимиятни унга олиб беришмоқчи. Дарвоқе, илгари ҳам 25 тонна олтинни ушлашган экан, у сизга оид эмасмиди?\n-Ўшандан кейин бу партияни расмийлаштирган эдим-да, аммо болалар беш тоннасини шундай қўшиб юборишибди,-деди Диля эркаланган оҳангда.\n-Уни ҳам қайтарамиз. Лекин отангизни қандай қайтарамиз, бу жумбоқ бўлиб турибди. Биз билан ўйин қилаётганга ўхшаяпти. Ҳамма гапимизга “хўп-хўп” деб айни пайтда уларга ҳам йўл бераётгани бизга ёқмаяпти.\n-Дадам, ўжар боладек гап, айтганини отаси олиб бермаса, жаҳл қилиб тўнини тескари кийиб олади. Сизлар унга ниманидир йўқ деган бўлсаларинг керак-ки океаннинг нарёғига ҳам кулиб қарайдиган бўлди.\n-Аслида биз ўзимиз кулиб қарашни айтган эдик. Лекин бунчаликка боришини кутмагандик. Учрашувларига бизнинг одамларни олмайдиган одат чиқарди.\n-Дадам жуда ўжар ва бир фикрга ёпишиб олса, ундан ажралиши жуда қийин. Сиз боя айтган гапни унга бир неча йўл орқали исботлаш керак. Ҳатто буни ўзингиз ёки Президент расман айтишлари ҳам керак. Бунга ҳам шубҳа қилади. Балки бирор жойда мажлисда айтиш керак. Шундагина ишонади,-деди Диля.\n-Мен ёки президент айтишимиз қийин эмас. Истаган қадар далиллар ҳам қўямиз ўртага. Аммо очиқ айтиш, бу бўлмайдиган гап.\n-Хўп, уларнинг режаларини менга айтишингиз мумкинми?\n-Мумкин. Масалан, улар бир қанча ноҳукумат ташкилотларини Тошкентда рўйхатдан ўтказишди. Энди вилоятларда ҳам бўлимлар очишди. Ҳозирнинг ўзида бир қанча ёш журналистларнинг бошини айлантириб олишди. Кейин инсон ҳуқуқлари билан шуғулланадиганлар ҳам кўпайиб кетди. Мухолифатни ҳам улар бошқармоқда. Веб саҳифалар қилиб беришди. Ҳатто программаларини ёзиб беришмоқда. Томчи, томчи тўпланиб дарё булур деган мақолларингиз бор. Бунинг устига нарёқдан келган ҳарбийлар бинолар қуриб муқимга қолишгандек иш қилишмоқда.\n-Ҳа, улар нима дейишса, дадам шуни бажармоқда. Уларга дадамдан ҳам яқинроқ одамни топиш осон бўлармикан. Дадам улардан жуда қўрқади ва айни пайтда фақат улар ёрдам бериши мумкин деб билади. Сизлардан эса амалий ёрдам ололмайман, деб ўйлайди.\n-Уларга ҳам дадангиз керак. Лекин уларнинг режими бошқа биласиз. Ичкаридан сиёсий босқи остида қолишса, дарҳол режалари ўзгаради. Бунинг устига улар демократияни ёйиш асосий планимиз деб эълон қилиб юборишди ва бу йўлга жуда катта маблағни йўналтиришмоқда,-деди Володя фикрини асослашга уриниб.\n-Ҳа-я, сизларни ҳам тинч қўйишмоқчи эмас,-деди Диля кинояомуз оҳангда.\n-Кўрдингиз Грузияда нима бўлди? Украинада ҳам олдини ололмадик, ахмоқлар гапга қулоқ солишмади, энди бу нарса сиз томонларга ҳам ёйилади. Ноҳукумат ташкилотларининг идораларида ҳар куни 40-50 кишини тўплаб қандай қилиб Чаушескони йиқитишганини, Гуржистондаги, Украинадаги инқилоб ҳақида ўзлари олган ҳужжатли филмларни намойиш қилишмоқда. Аммо дадангиз бунга эътибор қилмаяпти. Қанча маълумот киритаяпмиз, аммо кўз юммоқда.\n-Яхшилаб тушунтирса, эътибор қилади…\n-Гап ўша тушунтирадиганларда, дадангизни атрофини Ғарбга қулоқ соладиганлар ўраб олган, аста секин уларни у кишига таъсир қила олмайдиган жойларга ўтказиш керак. Бунда сиз катта рол ўйнашингиз мумкин…\nУлар узоқ гаплашдилар. Бу биринчи учрашув бўлгани учун Володя кўпроқ хушомад қилиб, Дурдонани ўзини ўзига мақтади. Анчагина ичганлари учун ҳам Володя жиддий масалаларни гаплашишни орқага олди. Аммо улар хайрлашар эканлар Дурдона:\n-Унутманг, дадам исботни яхши кўради. Уни бир марта ишонтирсангиз бас, қолгани жуда осон бўлади. 1999 йил Феврал, 2004 йил Апрел воқеаларида сизларнинг қўлларингиз бор деган гаплар чиққан эди. Тағин улар сизлардан олдинга ўтиб дадамни ишонтириб қўйган бўлишмасин.\n-Қойилман, ҳали ҳам шу ҳақда ўйлаяпсизми?-деди Володя.-Бўпти дастлаб, бирорта мақола чиқарамиз.\n-Чиқараверинг, у ҳам керак, лекин дадамга у кифоя қилмайди.\n-Нима қиламиз бўлмаса?\n-Камида ё баёнот беришингиз ёки бирорта минбардан шу ҳақда гапиришингиз керак. Масалан, Думага ҳисобот бериш учун борганда, гап орасида буни ҳам қистириб ўтасиз. Истасангиз, Думада ёпиқ мажлис қилинг, кейин дадамга стенограммани етказамиз.\n-Мен катталар билан гаплашиб кўраман, аммо сиз мендан ҳам бало экансиз,-деди Володя.\n-Бизда бало сўзини ҳам яхши ҳам ёмонга ишлатадилар.\n-Агар ёмонга ишлатадиган бўлганимизда, шунча вақтни сизга бағишлаган ва яна учрашишга орзуманд бўлармидик?\n-Яна қачон учрашамиз?\n-Соня орқали хабар юбораман,-деди Володя Дилянинг кафтини ўз кафтига босар экан.\n-Унга ишонса бўладими?-дея сўради Диля.\n-У менинг ишончли одамим…\n-Лекин баъзан дадамни ёмонлаб ёзарди-да…\n-У пайтларда дадангизни танқидий мақолалар орқали йўлга солиб турардик.Керак бўлса эртага сизни мақтаб ёзади.\n-Ҳали эрта, дадам шубҳа қилиб қолиши мумкин…\n-Эрта, деб кутиб ўтиверсангиз, эрталар тугамайди. Менимча битта-бита чиқариб дадангизни ҳам ўргатиш керак. Масалан, аввал сизга қарши чиққанларга жавоб уюштирамиз. Кейин эса алоҳида суҳбатлар ва мақолалар. Одамлар кўп ўқийдиган вебсайтларимиз ҳам бор. Уларни ҳам ишга соламиз. Қарабсизки, отангиз ҳам сиздан фахрланадиган ва сизга ишонадиган бўлиб қолади. Майли, қолган гап ва режаларни кейинги учрашувга сақлайлик, вақт ҳам алламаҳал бўлди,-дея Володя Дилянинг қўлини ўпди.\n-Битта саволим бор, шу дадамнинг юрагида бир сония бўлса-да, сиздан юз ўгирганига ишонасизми?-деди Диля.\n-Йўқ, ишонмайман, дадангиз бизнинг одам бўлган ва бизнинг одам бўлиб қолади. Аммо қариди…Қолган гаплар эса, шунчаки суҳбат эди. Асосий гапларни кейинги сафар гаплашамиз!\nВолодя шундай деб Дилянинг ёноғидан ўпди-да, машинага миндириб, жўнатиб юборди.\n« Дин ва жамият Azizbek »


Рустам Қосимжонов ва Нилуфар Ёқуббоева жаҳон...\n29.05.2019 18:43 0 1189\nЭркаклар ўртасида ҳам мусобақа якунида якка пешқадамни аниқлай олмадик. Ўтказилган 9 тур якунига кўра ҳамюртимиз Рустам Қосимжонов ва қозоғистонлик Ринат Жумабоев бир хил 6,5 очкодан жамғаришди. Бу борада қўшимча кўрсаткичлар бўйича қозоғистонлик гроссмейстерда устунлик қилди. Регламентга кўра, эркаклар ўртасида дастлабки икки ўрин эгларига Жаҳон кубогининг ҳал қилувчи босқичига йўл олиш насиб этарди. Шу тариқа, Қосимжонов ҳам нуфузли мусобақада иштирок этадиган бўлди.\nшахмат Рустам Қосимжонов


17 Декабрь 09:16\nХорижлик мухлисларни ҳайратга солган «FORTE-TRIO» давлат триосининг мазкур концерти Қозоғистон Мустақиллигининг 30 йиллигига бағишланган гастроллар доирасида бўлиб ўтди.\nҚозоғистонлик санъаткорлар Париждаги машҳур «Соrtot» залида чиқиш қилишди. Қарийб бир асрлик тарихга эга ва ўзига хос акустикага эга бўлган ушбу концерт зали жаҳон мумтоз санъатининг ёрқин юлдузлари томонидан алоҳида эътироф этилган.\nБир муддат аввал «Сortot» зали сайтида эълон қилинган «FORTE-ТRIО» концерти ҳақидаги афиша шу заҳотиёқ томошабинлар эътиборини тортди. Трионинг маҳорати қозоғистонлик санъаткорларнинг санъатини интиқлик билан кутаётган томошабинларга манзур бўлди. Трио санъаткорлари – Қозоғистонда хизмат кўрсатган арбоб, ансамбл асосчиси Тимур Урманчеев (фортепиано), халқаро танловлар ғолиблари Мурат Нарбеков (виолончель) ва Шолпан Манкеева (скрипка) маҳаллий мусиқа санъатини юксак савияда ижро этди.\nМиллий ва жаҳон мумтоз репертуаридан ташкил топган концерт дастури зукко хорижлик томошабинларни бир зумда мафтун этди. Санъаткорлар халқнинг миллий қадриятларини акс эттирувчи «Япурай» ва «Гўрўғли» асарларини тақдим этди. С.Рахманинов, К.Дебюсси, И.Брамс каби жаҳон композиторларининг энг сара асарлари ҳам ижро этилди. Бу трио Евроосиёда жойлашган гуруҳ сифатида турли мусиқий йўналишларда маҳоратини яна бир бор исботлади. Ғайратли томошабинлар санъаткорларни олқишлаб, уларни қайта-қайта рақсга таклиф қилишди.\nҚозоғистоннинг Франция Республикасидаги махсус таклиф этилган Элчиси Жан Ғалиев, «Хабар» агентлиги АЖ бошқаруви раиси Ерлан Бекхожин, ЮНЕСКО вакиллари концертга юқори баҳо беришди.\nҚозоғистон Элчиси Жан Ғалиевнинг сўзларига кўра, «FORTE-ТRIО» саёҳати икки давлат ўртасидаги маданий ҳамкорликни мустаҳкамлашга хизмат қилди.\n«Француз халқи ушбу концертда мамлакатимиз мумтоз мусиқасининг энг сара намуналарини кўриш имконига эга бўлганидан фахрланаман. Бу кеча томошабинлар санъаткорларимизни кўп марта рақсга таклиф қилишди. Менимча, бундай катта қизиқиш қозоғистонлик артистлар санъатига берилган ҳақиқий юксак баҳодир. Бу Европада яшовчи барча қозоғистонликлар учун алоҳида ғурурдир. Мустақиллик байрами ва Қозоғистон ва Франция ўртасида дипломатик алоқалар ўрнатилганининг 30 йиллиги арафасида шундай катта концерт бўлаётгани қувонарлидир», – деди Жан Ғалиев.\nҚозоғистонда хизмат кўрсатган арбоб, пианиночи Тимур Урманчеев халқаро гастролнинг биринчи концертидан олган таассуротлари билан ўртоқлашди:\n«Бизни Париж томошабинлари жуда яхши кутиб олишди. Триомиз хориждаги ҳамюртларимиз учун шундай байрам концерти уюштирганидан хурсандман».\nКонцертдан сўнг кўплаб томошабинлар ўз фикрлари билан ўртоқлашди. Улар орасида таниқли шоир Тўлеген Айбергеновнинг қизи Айнар Айбергенова ҳам бор эди.\n- Албатта, ажойиб концерт. Хорижликлар ушбу концертдан Қозоғистоннинг бой маданиятини таний олишди. Санъаткорларнинг ижодини алоҳида таъкидлаш лозим. Парижда шундай ажойиб концерт гувоҳи бўлганимдан хурсандман», – деди у.\nТрионинг Франциядаги гастроли 23 декабрга қадар давом этади. Кейинги контцертлар Тhetre de la sinne (Мюлуз, 16 декабр), шаҳар мэриясининг тарихий саройи (Нанси, 17 декабр) ва машҳур «Мoliere» залида (Лион, 22 декабр) бўлиб ўтади.\nЭслатиб ўтамиз, «FORTE- ТRIO» мамлакатдаги энг машҳур камера ва чолғу ансамблларидан биридир. Трионинг ижоди Қозоғистонда ҳам, хорижда ҳам кенг танилган. «FORTE-TRIO» Маданият ва спорт ишлари вазирлиги қошидаги Роза Бағланова номидаги «Қазақконцерт» давлат концерт ташкилоти таркибига киради.\n#Маданият #Қозоғистон мустақиллигининг 30 йиллиги


Дзюдо: Абу Дабида бой берилган имкониятлар\n18:16 / 31.10.2015\n-73 килограмм вазн тоифасида Шарофиддин Болтабоев илк беллашувда мексикалик спортчи Самуэль Айалани мағлубиятга учратди. Спортчимиз иккинчи жангини жаҳон рейтингида етакчилик қилаётган озарбайжонлик Рустам Оружевбилан олиб борди. Учрашув қизиқарли кечди. Жанг якунида спортчимизга техник мағлубият ёзилди ва Болтабоев мусобақадаги ўз иштирокини якунлади.\n-81 килограмм вазнда татамига тушган Яҳё Имомов илк беллашувдаёқ чехиялик Яромир Мусилга имкониятни бой бериб қўйди. Аёллар ўртасидаги баҳсда Гулноза Матниёзова ҳам дастлабки жангдаёқ литвалик Мигле Дуденаитега енгилди.


Ўзбекистонни тарк этган блогер Шабнам ўзининг қийноққа солинганини иддао қилди (ВИДЕО)\n28 сентябр 2020, Тошкент вақти: 17:03\nЎтган ой руҳий касалхонадан чиқарилган Нафосат (Шабнам) Оллошукурова 18 январь куни Ўзбекистондан чиқиб кетди.\nОллошукурова ўзини қайта руҳий касалхонага ташлашларидан қўрқиб ватанни тарк этиш ва хориж давлатидан қочқинлик сўрашга қарор қилган.\nШабнам Озодлик билан суҳбатда Хоразмдаги қамоқхонада пайти хориждаги мухолифат етакчиларидан бири Муҳаммад Солиҳга қарши кўрсатма олиш мақсадида ўзини қийнашганини иддао қилди.\nОзодлик билан суҳбатда блогер хусусан¸ ўзини қип-яланғоч қилиб, ечинтириб, сочидан судраб уришганини ҳикоя қилди.\nҲозирча Шабнам Оллошукурова иддаолари бўйича ҳуқуқ-тартибот идораларидан изоҳ олиш имкони бўлмади.\n"Яна руҳий касалхонага ташлашларидан қўрқдим"\nШабнам Оллошукурова Озодлик билан 20 январь кунги суҳбат чоғида ўзини яна руҳий касалхонага ташлашларидан қўрқиб, Ўзбекистонни тарк этганини айтди:\n- Мени уч марта руҳшунослар сўраб келди. Уйда бўлмаганим учун улар мени олиб кета олишмади. Улар "соғлигини текширмоқчимиз", деган баҳона билан келишди. Лекин кечки соат 6 да келишадими, соғлигимни текшириш учун? Мен қўрққаним учун Ўзбекистондан чиқиб кетдим.\n"Яланғоч қилиб, ечинтириб, сочимдан судрашди"\nШабнам Оллошукурова Озодлик билан суҳбатда ўз қўрқувига асос бўлган воқеалар¸ хусусан¸ шу пайтгача сир сақлаб келган Хоразм ИИБси ҳибсхонасида қўлланилган қийноқлар ҳақида гапирди.\n- Маҳмуд Ражабнинг кўчага чиқишида Муҳаммад Солиҳ ва Дўстназар Худойназарларнинг қўли борлиги, улар юртда тўнтариш қилишмоқчи бўлишаётгани тўғрисида кўрсатма беришимни сўрашди. Мен уларга бунга Муҳаммад Солиҳнинг алоқаси йўқ, қандай бундай кўрсатма бераман¸ дедим. Улар "Биз сенга қандай кўрсатма беришни ўзимиз айтамиз" дейишди. Рози бўлмаганим учун менга нисбатан куч қўллашди. Биринчи куни бақириб, қўрқитиб, таҳдид қилишди. "Бутилка тиқаман"¸ дейишди. Иккинчи суткада аввалига калтаклашди. Сочимдан судраб, қорнимга уришди. Учинчи суткада ечинтиришди. Ҳаммаси эркаклар эди. Муҳаммад Солиҳга қарши кўрсатма беришимни талаб қилишди. Мен рози бўлмадим. Кейин руҳий касалхонага ташлашди.\n"Қийноқларни ошкор қилсам, ҳақиқий жинни қилиб қўйишларини айтишди"\nШабнамнинг айтишича, ундан қамоқхонадаги қийноқларни ошкор қилмаслик талаб қилинган:\n- Биринчидан¸ блогерлик фаолиятимни бутунлай тўхтатишимни талаб қилишди. Иккинчидан, қамоқхонада бўлган гапларни ошкор қилсам, мени ҳақиқатдан жинни қилиб қўйишларини айтишди. Бу гапларни Ўзбекистон ичкарисида айтишга қўрққандим.\nНафосат Оллошукурова билан суҳбат\nНафосат Оллошурова ўзига нисбатан бўлган қийноқлар ички ишлар бўлими ходимлари иштирокида бўлганини таъкидлади.\nҲозирча Хоразм вилоят Ички ишлар бошқармасидан Оллошукурова иддаолари борасида бирор изоҳ олиш имкони бўлмади.\n360p | 32,3MB\n404p | 40,1MB\n1080p | 176,2MB\nЖонли чиқишлари билан танилган блогер\nНафосат Оллошукурова шоир ва журналист Маҳмуд Ражабнинг 2019 йил сентябрь ойидаги “Тошкентга юришини” ëритгани ортидан 23 сентябрь куни 10 кунлик қамоқ муддатига ҳукм қилинган эди. Қамоқхонада норозилик сифатида очлик эълон қилгани ортидан блогер руҳий касалхонага ётқизилди.\nБлогерлар сафига бир йилча аввал қўшилган Шабнам Оллошукурова асосан Фейсбук тармоғи орқали жонли чиқишлар қилди.\nЧиқишларида асосий эътиборни ҳуқуқ-тартибот идораларидан азият чеккан шахсларга қаратди. Яна у Тошкентда расмий идоралар олдида бўладиган норозилик пикетларини тармоқлар орқали жонли ёритадиган блогер сифатида танилди.\n2019 йил ёзида Хотин-қизлар қўмитасининг "ҳуқуқбузарликка мойил" аёллар рўйхатини тузиш қарори кенг муҳокамага сабаб бўлгани ортидан Шабнам Оллошукурова Хотин-қизлар қўмитаси раиси Элмира Боситхонова билан Фейсбук орқали жонли интервью қилгани билан ҳам танилган эди.\nШабнам Оллошукурованинг уч ёшли икки эгизак фарзанди бор. Ҳозирда Тошкентда қолаëтган болаларга Шабнамнинг онаси қараяпти.\nРуҳий касалхонадан чиққан Нафосат Оллошукурова блогерликни давом эттирмоқчи\n404p | 21,3MB\n1080p | 80,6MB\nБлогер Нафосат Оллошукурова руҳий шифохонадан чиқарилди\nХоразмда суд блогер Нафосат Оллошукуровани руҳий беморлар касалхонасида қолдириш ҳақида ҳукм чиқарди\nРуҳий касалхонага ётқизилган блогерни бориб кўрган Омбудсман комиссияси ўз хулосасини эълон қилди\nФаол: Оллошукурова ИИБда эркак иштирокида ечинтирилганини айтди. Омбудсман комиссияси блогердан хабар олди\nМаҳмуд Ражабнинг "юриши"ни ëритган блогер қамоқдан кейин руҳий касалликлар диспансерига ётқизилди (ВИДЕО)\nЖҲҚҚ руҳий касалхонага ётқизилган блогер Нафосат Оллошукуровани зудлик билан озодликка чиқаришга чақирди


21:14 18 Июл 2018\n15:26 28.06.2016 (Янгиланган 15:28 28.06.2016) Ҳавола олиш\nТОШКЕНТ, 28 июн — Sputnik. Айни кунларда корхона хорижлик ҳамкорлар билан дастлабки экпорт шарномаси имзолаш борасида иш олиб бормоқда, деб хабар қилади "Жаҳон" АА.\nБу ерда пластмасса ва металлдан тайёрланаётган элликдан ортиқ турдаги маҳсулотлар орасида спорт анжомлари, кичкинтойлар велосипеди, ўзи ҳаракатланадиган ўйинчоқ машиналар ҳам бор. Яқинда мазкур кичик бизнес субъектида янги турдаги яна бир маҳсулот — болалар ўйин майдончасини ишлаб чиқариш ўзлаштирилди. Пластмасса ҳамда енгил металл конструкциялардан иборат икки қаватли қурилма бир вақтнинг ўзида 15 нафар болажонга хизмат қилади.\n— Асосий эътиборни экологик жиҳатдан безарар ва болажонларга ёқадиган ўйинчоқлар турини кўпайтиришга қаратаяпмиз, — дейди жамият раҳбари Толибжон Абдураҳимов. — Бу, ўз навбатида, ташқи бозорга чиқиш имкониятини ҳам юзага келтирмоқда. Мисол учун, айни кунларда хорижлик ҳамкорлар билан дастлабки экспорт шартномасини имзолаш арафасида турибмиз.\nВилоят иқтисодий салоҳиятини оширишда кичик бизнес субъектларининг иштироки тобора кенгайиб бораётир. Жумладан, жорий йил биринчи чорагида ишлаб чиқарилган саноат маҳсулотларининг 32,5 % айни шу соҳа вакиллари ҳиссасига тўғри келди.


Олимлар мия шикастланишида ёрдам берувчи елим ихтиро қилишди\nОлимлар мия шикастланишида ёрдам берувчи елим...\n08.04.2021 09:58 0 1198\nЖоржия университети (АҚШ) олимлари мия шикастланиши натижасида ногиронликка учраган инсорларга қандай ёрдам бериш мукинлигини аниқладилар. Бу ҳақда Science Advances журналига таяниб Мир24 хабар қилди.\nМаълум бўлишича, миянинг шикастланган қисмларини ёпиштириш мумкин. Олимлар бундай жароҳатларни тезда тиклашга ёрдам берувчи «гидрогел»ни ўйлаб топдилар. Бундан ташқари, ривожланиш зарарланган нейронларнинг янгиланишига ҳам ёрдам беради.\nМия елими синовлари аллақачон каламушларда самарали натижа кўрсатган. «Елим ёрдамида кемирувчилар жароҳатдан тезроқ тикланди. Бундан ташқари функционал нейронлар ҳам қайта тикланганига гувоҳ бўлдик»,- дейди мутахассислар.\nТадқиқотчиларнинг таъкидлашича, яқин вақт ичида инновацион ихтиро одамларда мия шикастланишларини даволашда кенг миқёсда қўлланила бошланади.\nАҚШ олим мия\nХориж 19/04, 22:38\nҲодиса 16/04, 17:07\nAҚШ: омбордаги қирғинда саккиз киши ҳалок бўлди


22.01.2018 14:12 0 1423\nЎзбекистон Республикаси Марказий банки 23 январдан эътиборан хорижий валюталарнинг ўзбек сўмига нисбатан янги қийматини белгилади.\nДолларнинг курси ўтган ҳафтага нисбатан 17,55 сўмга ошди ва 8163,93 сўмни ташкил қилди. Евро курси 13,30 сўмга қимматлашиб, 9978,77 сўмга етган. 1 Россия рубли +0,11 сўмга қимматлаб, 144,08 сўмни ташкил этди.\nЎзбекистон Марказий банк доллар курси\nИқтисодиёт 31/01, 13:15\nАдҳам Исломов Марказий банк бошқаруви раисининг ўринбосари этиб тайинланди


Интервью. Элдор Адҳамов: “Андижон”га раҳмат, “Қўқон-1912”га янада ўсиш учун келдим” / CHAMPIONAT.asia\n14:05Спортчилар ижтимоий тармоқларда 0 14:01Буффон мавсум сўнггида фаолиятини якунлашни режалаштирмаяпти 1 13:31ОЧЛ-2021. Гуруҳ босқичига қуръа ташланди 42 13:18Милик нега "Марсель"га ўтганини айтди 0 12:54Карикатура: Кеча Ибра ва Лукаку майдонда тортишиб қолишди 5 12:29ОФК Кубоги-2021. Гуруҳ босқичига қуръа ташланди 30 12:09Португалия. "Спортинг"дан ғалаба, Педродан супергол! 1 12:07Омар Моманидан карикатура: Бруну Клоппга фақат пенальтидан гол урмаслигини кўрсатиб қўйди 9 11:45Тухель "Челси"да Холандни кўрмоқчи 15 11:15"Ғиждувон" жамоаси сардори: "Янги мавсумда ПРО-Лига йўлланмаси учун курашамиз" 2 11:02Юрий Белоус: "Жасур "Локомотив"дан миннатдор" 15 11:00"Спартак" Промес учун 10 млн евродан кўп тўлашга тайёр эмас 1 10:55Расман: "Локомотив" испаниялик футболчининг трансферини эълон қилди 28 10:38Алли ПСЖга ўтишга розилик билдирди 0 10:15УЕФА Европа чемпионатини 12та шаҳарда ўтказиш ғоясидан воз кечмоқчи эмас 0\n08 янв 15:13\nТеглар : интервью АндижонЭлдор Адҳамов\nШулардан бири дея – “Андижон” дарвозасини қўриқлаган Элдор Адҳамовни айтиш мумкин. Посбонларга зарур бўлган барча жиҳатлар мужассамлигини ушбу 25 ёшли футболчида кўриш мумкин. Хақиқатдан ҳам Адҳамов ўтган мавсумда андижонликлар таркибида ишончли ўйинлари билан бир неча маротаба рамзий терма жамоага тушиш орқали, кўпчиликни эътиборини тортди. Элдорнинг 2020 йилдаги Суперлигада ўтказган 17та ўйинида ўз дарвозасидан жами 27 та гол ўтказиб юборгани ва 3та қуруқ ўйини бўлганини кўрсак, хар холда дебют мавсумга қониқарли дея баҳолаш мумкиндир. Яқинда Элдор билан ортда қолган мавсум ҳақида ва янги жамоага кўчиб ўтгани тўғрисида суҳбатлашдик.\n- Элдор, очиғини айтганда сизни Андижонгача деярли кўпчилик яқиндан билмасди. Аввало суҳбатимизни болалик пайтларингизни қандай ўтганини эслаш билан бошласак. Катта футболга қай тариқа кириб келгансиз?\n- Футболга қизиқишим жуда ҳам ёшлгимдан бошланган. Чунки отам футболнинг ашаддий ишқибози саналади. Ўз даврида отам ҳам спортнинг ушбу тури билан шуғулланган. Шу боис миллионлар ўйинининг илк сир-асрорларини айнан отамдан ўрганганман десам муболаға бўлмайди. Ёқтирган спорт турим билан 11 ёшдан жиддий шуғулланишни бошлаганман. Дастлабки спорт мактаб-интернатига қатнаганман. Орадан қисқа фурсат ўтиб, “Бунёдкор” акаемиясининг селекционерлари харакатларимни ёқтириб қолиб, академияга таклиф этишган. Ўйланиб ўтирмасдан академияга ўтганман. Аста-секин катта футболга “Бунёдкор” жамоасида кириб келганман.\n- Бунёдкор мураббийлари билан муносабатингиз қандай эди? Улар нима учун сизни бошқа жамоага ижарага бериб юборган деб ўйлайсиз?\n- Вадим Карленович билан муносабатларимиз жуда яхши деб ўйлайман. Ўртамизда шу кунгача ҳеч қачон келишмовчилик бўлмаган. Ижарага ўтиш бўйича ташаббус ўзимдан чиққан. Сабаби “Андижон”га ўтишдан олдин “Бунёдкор”да деярли ярим мавсумни жарохат туфайли майдон ташқарисида юрдим. Менга кўпроқ ўйин амалиёти керак эди. Натижада Вадим Абрамовдан ўзим ижарага қўйиб юборишини сўрадим. Мураббийимиз мени ўишимни ўйлаб, фикримга қаршилик кўрсатмади ва “Андижон”га кўчиб ўтишимни қўллаб-қувватлади.\n- Андижонда бошида бошланғич таркибга киришингиз осон бўлмади. Хатто баъзида мураббийлар сизга худди учинчи дарвозабон сифатида қарашганди. Фикримизга қўшиласизми?\n- Йўқ, ундай деб ўйламайман. Қишки йиғинларни “Бунёдкор”да ўтказиб, чемпионат бошланишига 4 кун қолганида “Андижон”га кўчиб ўттим. Янги жамоа ва янги муҳитга мослашиб кетиш учун менга бироз вақт керак эди. Тўғри, бошланғич таркибдан ўрин эгаллаш учун имконият беришини куттим ва бунинг учун ўзимни машғулотларда кўрсатдим ва ҳаммаси яхши бўлишлигига ишониб, кўпроқ тер тўкдим. Тақдиримга шундай ёзилган экан, маълум муддат ўтиб, асосий таркибда ўз ўрнимни топиб олдим. Шу ўринда менга ишонч билдирган бош мураббийларимиз – Виктор Кумиков, Бахтиёр Ҳамидуллаев ва Отабек Ғуломхўжаевга ўз миннатдорчилигимни билдираман.\n- Суперлигадаги дебют ўйинингиздан қониқиш хосил қилганмисиз? Хаяжон босганми йўқми?\n- Суперлигадаги дебют ўйиним ўтган мавсумнинг 10-турига тўғри келди. “Машъал”га қарши баҳсда ўз дарвозамни даҳлсизлигини сақлаб қолганман. Лекин биз ҳам рақиб дарвозасига йўл топа олмаганмиз. Нурсиз дуранг қайд этилган бўлсада, ўз ўйинимдан кўнглим тўлган дея оламан. Албатта хаяжон босган. Лекин менда иштиёқ ва ишонч кучли эди.\n- Ишончли ўйинларингиз туфайли бир неча маротаба тур рамзий терма жамоасидан ҳам ўрин олдингиз. Табиийки бу сизга янада қўшимча куч бағишлаган бўлса керак?\n- Тўғри, бундай шахсий натижалар ҳар қандай спортчига янада шаклланиши учун сезиларли куч беради.\n- Дарвозабонлар мураббийи Қобилжон Олимжонов ҳақида фикрингиз қандай? Бу мураббий билан бирга ишлаб, қанчалик ўсишга эришдим деб ҳисоблайсиз?\n- Қобилжон Толибжонович ҳар қандай вазиятда ҳам бирга ишлаётган шогирдларини қўллаб-қувватлайди. Босим ўтказмайди ва руҳий томондан яхши иш олиб боради. Бу мураббий мени кўп камчиликларимни тўғрилашимда катта ёрдам берди. Бунинг учун Қобилжон Олимжоновга раҳмат айтаман.\n- Айтишларича Сизда “Андижон” да қолиш иштиёқи бўлган экан. Жамоа раҳбарияти буни истамагани ростми?\n- (Кулиб) Йўқ, бу ёлғон маълумот. “Андижон” раҳбарияти менга мавсум тугамасидан анча аввал жамоада келаси йил қолиш таклифи билан чиққанди. Шунда бу ҳақда албатта ўйлаб кўриб, кейинроқ жавоб беришимни айтгандим. Суперлигада қолиш учун плей-офф ўйинида “Нефтчи” қарши ўтказган ўйинимиздан кейин таътилга чиқдик ва қайтиб “Андижон” раҳбарияти билан боғланмадик. Шу ўринда фурсатдан фойдаланиб, “Андижон” клуби ва унинг ашаддий мухлисларига барчаси учун катта миннатдорчилик билдираман. Катта футболдаги илк ютуқларимга шу жамоа билан эришдим. Шунинг учун “бургутлар”га доим омад тилайман.\n- “Қўқон-1912” дан бошқа яна қайси клублардан таклифлар бор эди?\n- Олдимда яна 3та вариант турганди. Уларни номма-ном айтишдан маъно йўқ менимча. Шулардан менга кўпроқ “Қўқон-1912”нинг таклифи маъқул келди.\n- Нима учун айнан қўқонликларнинг таклифини қабул қилдингиз?\n- Чунки бу ерда ички муҳит жуда яхши, профессионал даражада эканлигини эшитгандим. Бош мураббий Бахтиёр Ашурматовнинг ишлаш услуб Европа футболи даражасида эканлигини кузатиб келардим. Футболчи сифатида янада ўсиш учун ҳам ушбу жамоанинг таклифининг қабул қилдим.\n- Яқинда “Бунёдкор” посбони Абдумавлон Абдужалилов “Локомотив”га кўчиб ўтди. “Қалдирғочлар” сизни ортга қайтариш бўйича харакат қилмадими?\n- Очиғини айтсам “Бунёдкор” мен учун қадрдон клуб. Юқорида айтиб ўтганимдек, у ерда мен футболнинг сир-асрорларини янада чуқурроқ ўргандим. Сезиларли даражада ўсиб, улғайдим. Бу жамоа ташкил этилганидан буён жамоада вақти келиб асосий посбон бўлишни орзу қилганман. Вақти келиб Худо хоҳласа албатта ушбу ниятимга етаман. Ҳозирда янада кўпроқ ўйин амалиётига эга бўлишни истайман. Бу орқали янада ўсишга эришишни ва босқичма-босқич юқори марраларни забт этиш учун астойил харакат қиламан.\n- Ўтган йили қайси дарвозабонларнинг ўйинлари сизга кўпроқ ёқди?\n- (Кулиб) Ўзимни айтсам нокамтарликка йўйманг. Яратганга шукр, 2020 йилги мавсум мен учун омадли келди. Гарчи жамоавий натижамиз хасақ қиладиган бўлмасада, ўзим иштирок этган кўп ўйинлардан харакатларимдан қониқдим. Шунингдек “Насаф”нинг иқтидорли дарвозабони Абдувоҳид Неъматов ҳам ишончли ўйинлари билан жамоасига кўп маротаба қимматли очколарни олишида катта ёрдам берди.\n- Биринчи мураббийингиз ким бўлган? Умуман шу кунгача сиз билан ишлаган мураббийларни эслаб ўтсак.\n- “Бунёдкор” академиясида Сергей Лушаннинг қўли остида шуғулланганман. Биласиз у ерда дарвозабонлар билан алоҳида махсус мураббийлар ҳам ишлайди. Александр Михайлович, Анвар Жабборов ва Марат Галимов мени шуғуллантирган. Айниқса Марат Фатихович дарвозабон сифатида шаклланишимда катта хисса қўшган. Шунингдек Павел Бугалодан ҳам кўп нарса ўрганганман.\n- “Қўқон-1912” даги рақобат бўйича фикрингиз қанақа?\n- Рақобат бўйича гапирадиан бўлсам, бу жамоада яхши савиядаги дарвозабонлар бор. Рақобат бўлса футболчи янада ўсади. Агарда ўзимга ишонмаганимда “Қўқон-1912”га ўтмас эдим.\n08 янв 16:35:52\nЭлдорни бошка андижоннинг собик футболчилари каби рахюарият олиб колишни истамади. Камтарлик билан узим кетдим деб куйибти. Булмаса асосий таркибдаги жойини ракобатга алмашадими. Эссиз Андижон таркиби анча шаклланиб колганиди. Шуларга уч туртта малакали истедодларни кушса булгани эди.\n08 янв 22:42:14\nЭссиз жамоани юраги булган Адхамовни Авиловни Мирахматовни Бекмуродовларни бекорга куйиб юборишдинг булар билан куп йиллик шартнома тузиш керак эди кейин сотиш керак эди Пахтакор сингари\n08 янв 22:35:40\nАндижон жамоасига футбол хам футболчи хам керак эмас улар мажбуран хомийлик килишяпти жамоада хек ким колмади\n08 янв 16:57:37\nШу болани нимага олиб қолишмади билмадим. Ўйини анча очилиб қолганди. Қолса яхши бўларди\n08 янв 16:54:19\nМузап хам Туронга йул олди, Ботирали динамо кетса, Элдор билан Ислом Абдуллаев қолар эканда химоя қургонида\n08 янв 16:53:34\n08 янв 16:52:11\nТўгри иш қилибсан Қўқонга келиб болам.Манимча Ботиралини собиқ жамоаси Динамо ўз сақига қайтаради.Эътиборлариз учун у ижарага олинганди йил охиригача Самарқанд жамоасидан\n08 янв 16:02:56\nEldorni Andijonga katta foydasi tegdi rahmat ukam.\n08 янв 15:35:51\nAndijonga yordam berganin uchun raxmat ukam\n08 янв 15:22:03\nКуконда жой йук. Ботирали ва бошкалар бермиди манимча.


Бугун Эронда кучли зилзила юз берди.\nЗилзила Эрон маҳаллий вақти билан соат 17 дан –5 дақиқа ўтганда содир бўлди. Мутахассисларнинг билдиришича, ер силкиниши бутун мамлакат бўйлаб кузатилган ва зилзиланинг эпицентри Теҳрон шаҳридан тахминан 70 километр олисликдаги Сари шаҳри бўлган.\nЕр силкиниши Рихтер шкаласи бўйича 6.2 даражани ташкил этди. Рейтер агентилигининг хабар беришича, Қазвин вилоятида камида икки киши нобуд бўлган. Мозандарон вилоятида эса бир неча бино тўла вайрон бўлган. Маьлумотларга қараганда, ер силкиниши қўшни Туркиянинг чегарадош вилоятларида ҳам сезилган.


Ҳиндистонда Майкл Жексон ҳотирасига уч метрлик ҳайкал қад ростлади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ҳиндистонда Майкл Жексон ҳотирасига уч метрлик ҳайкал қад ростлади\t15:27, 08 апрель 2016\tҲиндистоннинг Ченнаи шаҳрида америкалик қўшиқчи Майкл Жексоннинг уч метрлик ёдгорлик-ҳайкали очилди. Бу ҳайкални Майкл Жексоннинг ашаддий мухлиси бўлмиш, ҳиндистонлик Чандрасекарам исмли одам олти нафар ҳайкалтарошга буюртма бериб, қора гранит тошдан ясатган.\nЧандрасекарамнинг маълумот беришича, у Майкл Жексоннинг ҳайкалини АҚШга унинг оиласига Neverland ранчоси ҳудудига ўрнатиш учун бериб юборишни ният қилган, аммо бу орзусини рўёбга чиқара олмаган. Жексоннинг оила аъзолари унинг таклифига жавоб бермаган.\nҲайкалнинг очилиш маросимида Ҳиндистонда Майкл Жексон услубида рақсга тушувчи машҳур актёр ва раққос Прабху Дева ҳам иштирок этди. Ҳайкалнинг оғирлиги 3,5 тоннани ташкил этади. Ҳайкалтарошлар ҳайкални ясашдан олдин Майкл Жексоннинг Beat It клипини ва юзлаб фотосуратларини ўрганиб чиқишган.\nБиз илгари британиялик Соня Тодд исмли аёлнинг америкалик қўшиқчи Майкл Жексон қиёфасидаги катта тортни пиширгани ҳақида ҳам хабар берган эдик.


«Реал» кеча «Эл-класико»да «Барселона»га 1:5 ҳисобида имкониятни бой бергач, Европа матбуоти жамоа бош мураббийи Хулен Лопетегининг истеъфоси ҳақида бонг ура бошлади.\nХусусан, AS тарқатган маълумотга кўра, бугун «Реал» раҳбарияти навбатдан ташқари фавқулодда йиғилиш ўтказади ва унда 52 ёшли мутахассиснинг истеъфоси ҳақида қарор қабул қилинади. Мажлис Тошкент вақти билан соат 23:00 да бошланади.\nEl Mundo Deportivo`нинг ёзишича, Лопетегининг ўрнига Антонио Контени олиб келиш «Реал»га 10 миллион еврога тушади. «Қаймоқранглилар» айнан шунча миқдордаги маблағни мураббийнинг собиқ клуби «Челси»га тўлаб бериши керак. Конте ва «кўклар» ўртасидаги битим 2019 йил охиригача мўлжалланган ва у ҳали расман бекор қилингани йўқ.\nШу билан бирга, beIN Sports мухбири Танкреди Палмерининг аниқлашича, «Реал» президенти Флорентино Перес бугун Антонио Контенинг акаси билан учрашади. Якуний келишувга эришилган тақдирда бу ҳақда эртага расман маълум қилинади. Испания кубоги доирасида чоршанба куни бўлиб ўтадиган «Мелила»га қарши ўйинда жамоани «Кастилья» устози Сантьяго Солари бошлаб тушади.\nАввалроқ Tiempo de Juego нашри 49 ёшли италиялик Мисрдаги таътилини муддатидан аввал тугатиб, Лондондаги уйига қайтиб келгани ҳақида хабар берган эди.\n03:06 / 11.07.2020\n«Реал» сафарда «Атлетик»ни енгиб, чемпионликка яқинлашди\n03:04 / 03.07.2020\nЛа Лига. «Реал» кетма-кет 6-ўйинда ғалаба қозониб, чемпионликка яқинлашди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Рашкнинг сабабини аниқлаб, давосини топишнинг 5 чораси\t14:31, 02 декабрь 2016\tМақтанг!\nЕчим: Аввало хизматларингиз, топаётгани пулингиз, ишдан чарчашингизни миннат қилманг. Турмуш ўртоғингизни руҳлантиринг. У билан келажак ҳақида режалар тузинг. Бу билан унинг ишончини оширасиз. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Аёл\nКамбағал оиладан чиққан машҳур 10 юлдуз\tЮзга ҳуснбузар чиқса, бу ниманинг белгиси?\t«Оҳу кўзлар» пардозининг 6 қоидаси\tЭронлик спортчи аёл спортзалда селфига тушгани учун қамоққа олинди\tЮқори марраларни забт этишнинг 7 та сири\tЎзбекистонлик машҳур футболчилар ва уларнинг рафиқалари(Фото)\tОтправить


СБХ / 2019 йил / № 22 / Бухгалтерга ёрдам\nХўжалик юритувчи субъектлар тушум ва бошқа пул тушумларини асосан нақд пулсиз шаклда оладилар. Бироқ вақти-вақти билан ҳисоб-китоб счётидан нақд пул ечиш зарурати туғилади. Буни қандай қилиб тўғри амалга ошириш, бунинг учун нималар қилиш кераклигини «Norma» МЧЖ экспертлари эслатиб ўтадилар.\nХорижга хизмат сафари учун валюта\nТалаб қилиб олунгунча депозит счётдан нақд хорижий валютани олиш учун ташкилот хизмат кўрсатувчи ваколатли банкка қуйидаги ҳужжатларни (ёки улардан кўчирмаларни) тақдим этиши зарур:\n● хизмат сафари харажатларини қоплаш учун маблағларни бериш ҳақида ариза;\n● хизмат сафарига юбориладиган ходимларнинг фамилиялари, исми-шарифининг бош ҳарфлари, хизмат сафарига юбориладиган жой ва хизмат сафарининг муддати кўрсатилган ҳолда хизмат сафарига юбориш тўғрисидаги буйруқ нусхаси;\n● ташкилотнинг раҳбари ва бош бухгалтери (бухгалтери) томонидан тасдиқланган хорижий валютада олиниши лозим бўлган сумманинг ҳисоб-китоби;\n● ташкилотнинг раҳбари томонидан тасдиқланган хизмат сафари режа-топшириғи;\n● таклиф қилаётган томоннинг мазкур сафарни молиялаштириш шартлари (улар мавжуд бўлганда) кўрсатилган хатлари, факслари ва телексларининг нусхалари;\n● Вазирлар Маҳкамаси қарори нусхаси (Вазирлар Маҳкамасининг қарори бўйича жўнаб кетаётган шахслар учун) (АВ томонидан 19.11.2015 йилда 2730-сон билан рўйхатдан ўтказилган Низомнинг 36-банди).\nТашкилот счётида хорижий валюта бўлмаган тақдирда банклар хизмат сафари харажатлари учун Марказий банкнинг хизмат сафари харажатлари бериладиган кундаги курси бўйича АҚШ долларидаги эквивалентини беришига рухсат этилади.\nШунингдек ташкилотда валюта маблағлари бўлмаган тақдирда у валютани ваколатли банклардан ёки биржадан ташқари валюта бозорида сотиб олиши мумкин (Низомнинг 37-банди).\nХизмат сафарига юборилган ходим хизмат сафари харажатларига берилган маблағлардан фойдаланганлик тўғрисидаги аванс ҳисоботини бухгалтерияга хизмат сафаридан қайтиб келингандан кейин 3 иш кунидан кечиктирмай аванс олинган валютада тақдим этиши шарт.\nХизмат сафари натижалари бўйича якуний ҳисоб-китоб ҳужжатлар билан тасдиқланган ҳақиқий харажатлар бўйича, белгиланган меъёрлар ва қўшимча тўловларни ҳисобга олган ҳолда, аванс ҳисоботини қабул қилиш кунидаги Марказий банк курси бўйича амалга оширилади (Низомнинг 43-банди).\nХодимларга ортиқча харажатларни қоплаш учун ташкилотлар счётидан маблағ олиш учун у хизмат кўрсатувчи банкка қуйидагиларни тақдим этади:\n● маблағларни бериш ҳақида ариза;\n● ташкилот раҳбари ва (ёки) бош бухгалтер (бухгалтер) томонидан тасдиқланган хизмат сафарига юборилган шахснинг аванс ҳисоботи;\n● хизмат сафарига юборилган шахснинг Ўзбекистон Республикасидан ташқаридаги харажатларини тасдиқловчи ҳужжатларнинг нусхалари;\n● қопланиши лозим бўлган сумма ҳисоб-китоби (Низомнинг 52-банди).\nХўжалик фаолияти учун нақд пул\nПрезидентнинг «Банклардаги депозит ҳисобварақлардан нақд пул тўловларини узлуксиз таъминлаш кафолатлари тўғрисида»ги қарорида (5.08.2005 йилдаги ПҚ-147-сон) нақд пул маблағларини мунтазам олиш имкони белгиланган.\nПҚ-147-сон қарорнинг 2-бандида хизмат кўрсатувчи банклар зиммасига аҳоли, хўжалик юритувчи субъектлар, жисмоний ва юридик шахсларга уларнинг талаби бўйича нақд пул узлуксиз берилишини таъминлаш вазифаси юклатилган.\nНақд пул қолдиғининг белгиланган лимитига қишлоқ хўжалиги маҳсулотларини тайёрловчи ва қайта ишловчи хўжалик юритувчи субъектлар томонидан аҳолидан қишлоқ хўжалиги маҳсулотларини харид қилиш мақсадида банкдан олинган нақд пул киритилмайди (АВ томонидан 1.05.2018 йилда 3003-сон билан рўйхатдан ўтказилган Йўриқноманинг 18-банди).\nБарча хўжалик юритувчи субъектларга (аҳолига ҳам) банклар кассаларидан нақд пул уларнинг банклардаги депозит счётларидаги маблағлари доирасида, касса ҳужжатларида кўрсатилган мақсадларга берилади (Йўриқноманинг 30-банди).


2022 йилда Ўзбекистоннинг умумий ташқи қарзи 33,5 млрд долларни ташкил этиши кутилмоқда – Газета.uz\nLotinchada 25 ноябр 2021, 08:55 Иқтисодиёт\n2022 йил якунига умумий давлат қарзи 33,5 млрд доллар ёки ЯИМга нисбатан 45,2 фоизни ташкил этиши прогноз қилинмоқда, дея маълум қилди Молия вазирлиги 2022 йилги «Фуқаролар учун бюджет» лойиҳасида.\nЛойиҳага мувофиқ, 2021 йилда умумий давлат қарзининг ЯИМга нисбати 41,5 фоизга тенг бўлиши кутилмоқда. Таъкидлаш жоизки, Статистика қўмитасининг маълумотларига кўра, умумий давлат қарзи қолдиғининг ялпи ички маҳсулотга нисбати 2021 йил бошида 38,9 фоизни, биринчи чорак якунлари бўйича 38,6 фоизни ва биринчи ярим йиллик якунлари бўйича 38,5 фоизни ташкил этган эди.\nМанба: «Фуқаролар учун бюджет» 2022 лойиҳаси\nПрогнозларга кўра, 2022 йил якунига давлат ташқи қарзи 30,4 млрд долларни ёки ЯИМга нисбатан 41 фоизни ташкил этади. Шундан:\n23,5 млрд доллар — Ўзбекистон номидан жалб қилинган қарз маблағлари;\n6,9 млрд доллари — Ўзбекистон кафолати остида жалб қилинган қарз маблағлари.\n2021 йил якунига кўра давлат ташқи қарзи ЯИМга нисбатан 37,6 фоизни ташкил этилиши прогноз қилинмоқда.\nВазирлик давлатнинг умумий ташқи қарзи миқдоран ўсишига қарамай, «макроиқтисодий барқарорлик учун хавфсиз даражада» эканлигини таъкидлаган.\nҚайд этилишича, макроиқтисодий барқарорликни таъминлаш мақсадида 2020−2021 йилларда давлат қарзларини жалб қилишда айрим чекловлар ўрнатилган. Жумладан, Ўзбекистон ҳукумати номидан ва Ўзбекистон кафолати остида жалб қилинган давлат қарзи ҳажмининг хавфсизлик чегараси ЯИМга нисбатан 60 фоиз этиб белгиланган. Шунингдек, 2022 йилда Ўзбекистон номидан ва Ўзбекистон кафолати остида ички ва ташқи қарзларни жалб қилиш бўйича янгидан имзоланаётган шартномаларнинг ҳажми 4,5 млрд доллари ҳисобида прогноз қилинмоқда.\nПрогнозлар 2022 йилда давлат қарзига хизмат кўрсатиш бўйича харажатлар 14 трлн 270 млрд сўмни ташкил этишини кўрсатган. Шундан:\nдавлат ташқи қарзига хизмат кўрсатиш бўйича — 7,8 трлн сўм;\nдавлат ички қарзига хизмат кўрсатиш бўйича — 6,4 трлн сўм маблағ ажратилиши кўзда тутилган.\n2022 йилда давлат ташқи қарзига хизмат кўрсатиш бўйича жами харажатлар 1,9 млрд долларни ташкил этиб, шундан 0,7 млрд доллар — бюджет маблағлари ҳисобидан, 1,2 млрд доллар — қарз олувчи корхоналар маблағлари ҳисобидан қопланиши белгиланган.\nҚайд этилишича, 2022 йилда кутилаётган бюджет тақчиллигининг (консолидацияланган бюджет тақчиллиги — 25,5 трлн сўм ва асосий қарз — 10,2 трлн сўм) 66 фоизи ташқи манбалар ҳисобидан қопланиши мўлжалланмоқда.\nМай ойининг ўрталарида президент Шавкат Мирзиёев ташқи қарз ўсишига тўхталиб, «Ҳамма бизнинг ташқи қарзимиз ўсаётгани ҳақида гапиради. Агар биз чет элдан пул олмаганимизда, иқтисодиётимизни шу даражагача ривожлантира олармидик?», — деган эди.\n#фуқаролар учун бюджет


1 августдан бошлаб иномаркаларга акциз солиғи бекор қилинади - UzNews.uz\nТегишли чора-тадбирлар тўғрисида Президент қарори қабул қилинди.\nПрезидент Шавкат Мирзиёев 3 июнь куни “Ташқи иқтисодий фаолиятни янада тартибга солиш ва автотранспорт воситаларининг ички бозорини ривожлантиришни рағбатлантиришга доир чора-тадбирлар тўғрисида” Президент қарорини имзолади. Мазкур хабарни UzNews.uz мухбирига ҳукуматдаги манба тасдиқлаган.\nҚарорга мувофиқ, 2020 йил 1 августдан бошлаб 8701, 8702, 8703 ва 8704 ТИФ ТН кодлар бўйича транспорт воситаларини олиб киришда амалда бўлган акциз солиғи ставкалари бекор қилинади.\n8701 – тракторлар;\n8702 – 10 ёки ундан ортиқ кишини ташишга мўлжалланган моторли транспорт воситалари;\n8703 – енгил автомобиллар;\n8704 – юк ташишга мўлжалланган моторли транспорт воситалари.\nМазкур қарорнинг ижросини назорат қилиш Ўзбекистон Республикасининг Бош вазири ўринбосарлари Кучкаров Д.А. ва Умурзаков С.У. ҳамда Президенти Давлат маслаҳатчиси Гулямов Р.А. зиммасига юклатилган.


Маълум қилинишича, қўлга олинганлар орасидан икки нафари Покистон фуқароси, бир нафари суриялик ва яна бир нафари суданлик бўлган. ўтказилган матбуот анжуманида генерал Бассам Аттия портловчи модда автомобилда бўлганлигини, террорчилар уни 60 минг томогабин йиғилган стадионнинг автотураргоҳига қўйишни режалаштиришганини маълум қилди. Бу пайтда ЖЧ саралаш доирасида Саудия Арабистони ва БАА ўртасида баҳс бўлиб ўтиши керак эди. Агар террорчилар ўз манфур ниятларини амалга оширишганида, портлаш радиуси 1100 метрни ташкил этар эди, деб хабар берган Al Arabiya.\n« Хитой ҳукумати Хўтанга масжидларни назорати қилиш учун ўзининг расмийларини юборди\tИслом Ҳамкорлик Ташкилоти раҳбари истеъфо берди »\nМанба: Туркиядаги терактлар ортида ИШИД турибди


Марио Балотеллининг қизил карточкаси бекор қилинди\n23:23 / 03.10.2016\n"Ницца" ҳужумчиси Марио Балотеллининг қизил карточкаси бекор қилинди. Ҳужумчи Франция чемпионати 8-турида "Лорян"га қарши кечган учрашувда қизил карточка олганди. Ўша куни Балотелли жамоасига ғалаба келтирган голни киритишга эришганди. Шунингдек, ҳакам томонидан қўшиб берилган вақтда иккинчи сариқ карточкасини олиб, майдондан четлатилган эди.\nФранция чемпионати ҳакамлар қўмитаси техник директори Паскал Гарибян сўзларига кўра, учрашувни бошқариб борган ҳакам ўз хатосини тан олган. Натижада, Балотеллининг иккинчи сариқ карточкасини бекор қилган.\nЭндиликда Балотелли Франция чемпионати 9-турида "Лион"га қарши кечадиган ўйинда майдонга тушиши мумкин.\nБалотелли янги мавсумни қайси жамоада бошлаши маълум\n07:42 / 07.06.2017\nБалотелли: "Олтин тўп"ни ютишим учун Месси ва Роналдуни ўлдиришим керак


Янги ўқув йили бошланган кунларда Одинахонни табриклагани мактабга бордик. У 35 йилдан бери бошланғич синфларга дарс бераркан. Шу топда биринчи синф ўқувчилари ҳузурига кириб бораётганини айтди. Қизиқиб, 45 дақиқалик дарсини тинглашга изн сўрадим. Ахир у кечагина қушлардек учиб, бепоён кенгликларга ҳам сиғмай ўйнаб юрган болаларни бир синфга тўплаб, дарс ўтади-я! Тўрт-беш кун ичида кичкинтойларни ўзига қаратиб улгурдимикан?!\nСинфга кириб борганимизда, ширинтойлар баб-баробар ўринларидан туриб, жарангдор овозда: “Ассалому алайкум!” дейишди. Ўқитувчи меҳр билан алик олгач, улар жойларига одоб билан ўтирдилар ва жажжи нигоҳлари тамоман ўқитувчига қаратилди.\nМен орқароқдан жой олиб, болалар қатори муаллимага термилдим. Ва Одинахоннинг кўзларида бир олам меҳр порлаб кетганини кўрдим. Бир олам меҳр, бир олам ҳаяжон ва майин овоз!\nЎқитувчи болалар эътиборини тамоман ўзига қаратиб, сокин, ёқимли сўзларди:\n— Оппоқ қушлар майдончага қўнди. У ён, бу ён қарагач, аввал иккитаси, кейин учтаси учи-иб кетди. Қани... болажонларим, ўйлаб кўринг-чи, оппоқ қушлар нечта экан-а?\nМуаллима бу саволни яна бир карра такрорлар экан, болажонлар орасида аста юрар, гўё ҳар бирига ҳарорат улашарди. Ширинтойлар эса жажжи бармоқчаларини букиб-букиб санашди-ю, бир йўла бир нечтаси қўл кўтариб, бирин-кетин бурро-бурро жавоб бердилар.\n— Оппоқ қушлар бешта экан, устоз!\n— Баракалла! Фирдавс, Аҳрорбек, Мафтуна... Офарин! Мана, ҳар бирингизга “Офарин!” ёрлиғи.\nБолаларнинг шу топдаги хурсандчилигини бир кўрсангиз эди. Уларнинг кафтига “Офарин!” сўзи ёзилган жажжи, чиройли қоғоз эмас, гўё “Ҳумо” қуши қўнгандек...\nУстоз енгил одимлар билан парталар оралаб юраверди. Жиддий, самимий сўзлаб, илм, рағбат улашаверди. У болаларга жўр бўлиб, ниҳоятда завқ-шавқ билан яйраб-яшнаб бадантарбия қилдирганида ҳам, тўрт қатор қўшиқни биргаликда куйлаганида ҳам унинг ёруғ нигоҳи болаларни эркалар, гоҳ қўллари билан уларнинг жажжи елкаларини, пешоналарини аста-аста силаб ўтар, унинг бу ҳаракатларидан ҳар бир қалбга меҳр тафти сингиб бораётган эди.\nШу чоқ ўқитувчининг “Тун” деган сўзи гўё нафис куйдек, алла оҳангидек эшитилди-ю, болалар парталарга аста бош қўйиб, “ухлаб” қолдилар. Синфхона сув қуйгандек жимжит. Сеҳрли, оромли лаҳзалар...\nЎқитувчи бу пайт товушсиз юриб, ёзув столи устидаги буюмларини, китоб дафтарларни дераза раҳига қўйди. Гулларни гулдонлари билан ёзув столига келтирди. Икки дақиқа чамаси вақт ўтди шекилли, ўқитувчи аста “Тонг” деди. Болалар бирин-кетин бош кўтариб, муаллимага тетик, бардам руҳда қарадилар.\n— Қани, айтинг-чи, болажонларим! Сиз “ухлаган” пайтда синфхонада қандай ўзгариш рўй берибди? — сўради муаллима.\nБолалар атрофни кузатдилар ва ҳадемай кўпчилиги қўл кўтариб, тўғри жавоб айтдилар. Яна рағбат, яна олқиш.\n— Болажонлар! — деди муаллима, — сиз ҳар доим синчков, кузатувчан бўлинг. Синфга ёки уйга кириб келганда, кўчага ўйнагани чиққанда ҳам, ҳамма-ҳамма жойда атрофингизда нималар борлигини кузатинг ва билиб олинг. Ана ўшанда сиз зийрак, уқувли, аълочи ўқувчилар бўласиз. Катта бўлганингизда эса Ватанимизни, унинг тупроғини кўз қорачиғидек асрай оласиз! Хўпми, болалар?\n— Хўп бўлади, устоз!\nҚўнғироқ чалинганда ўқитувчи сўзини якунлагани йўқ эди. Қарангки, 45 дақиқа сабр-қаноат билан фақат ўқитувчининг нигоҳида ўтирган болажонларнинг биронтаси отилиб, кўчага чиқиб кетмади. Ҳаммаси одоб билан устознинг рухсатини кутишди.\nОдинахон билан синфдан чиқиб келар эканмиз, мен унинг тўрт-беш кун ичидаёқ болаларни ўзига мафтун қила олганидан лол эдим. Ва бугунги авлод, бугунги устозлар бизнинг эллигинчи, олтмишинчи йиллардаги ўқувчилардан, ўқитувчилардан анча илгарилаб кетганини дилдан ҳис этдим. Президентимизнинг Ўзбекистон Ўқитувчи ва мураббийларига йўллаган табригидаги мана бу сўзларни эсладим: “...тез ва шиддат билан ўзгариб бораётган замон билан ҳамқадам бўлиб, янгича, мустақил фикрлайдиган, тараққий топган давлатлардаги тенгдошлари билан беллашувга тайёр, изланиш ва доимо изланиш, ғурур ва ифтихор билан яшайдиган янги авлодни тарбиялаш бўйича қандай улкан вазифаларни адо этганимизни яна бир бор эслашимиз ўринли, деб ўйлайман”.\nДарҳақиқат, ўқитувчилар эртамиз эгаларини тарбиялаяптилар.\nОдинахон билан кейинроқ бафуржа суҳбатлашар эканмиз, у “Биринчи устозим — онам!” деганида овози хиёл титраб кетганини сездим.\n— Афсуски, — деди у давом этиб, — ота-онам Ватанимизнинг мустақилликка эришган кунларини кўрмадилар. Онам 52 ёшда, отам 65 ёшда вафот этдилар. Отам Носирхўжа Дадахонов Иккинчи жаҳон урушида қатнашган, кейин иқтисодчи бўлган эдилар. Онам Салимахон Дадахонова мактабни битирибоқ, биринчи синфларга дарс берганлар. Институтда сиртдан ўқиганлар. Онам болаларни, ўқитувчилик касбини шунчалар қаттиқ севардиларки... Онамга ҳавас қилиб, биз олти нафар қизларидан тўрттамиз ўқитувчиликни танлаганмиз.\n— Асал қизларим! — дердилар бизни кўпинча ёнларига ўтқазиб. — Шукр, қалбингиз тоза, меҳрибон, ширинсўз, ақлли қизлар бўлиб вояга етаяпсиз. Китоб ўқишга ҳам ҳавасингиз зўр. Мен сизларнинг бошланғич синф ўқитувчиси бўлиб етишишингизни жуда-жуда хоҳлардим. Ана ўшанда менинг ишларимни мендан яхшироқ давом эттирасиз, деб ишонаман.\nАзиз ва муқаддас она! Қизларини жонидан ортиқ севиб, уларнинг қалбларига эзгулик гулларининг бўйини олиб кирган, ўзи каби болажон муаллима бўлишларини юрак-юракдан орзу қилган онаизор!\nРуҳингиз шод бўлсинки, орзуларингиз ушалган. Сизнинг яхши ниятларингиз асло уларнинг ёдидан чиқмади. Қизларингиз элсевар, юртсевар муаллималар бўлиб, халқимизга хизмат қилишаяпти. Одинахон қизингизни бугун бутун Ўзбекистон билади.\nОдинахон Олтиариқдан Қувага келин бўлиб тушган. Қайнонаси Мукаррам аядан оила илмини ўрганди. Турмуш ўртоғи, тадбиркор Анваржон Холиқов билан аҳил яшаб, Аҳрорбек, Аббосбек ва Дурдона исмли фарзандларини илму ҳунарли қилишди. Куёв, келин ва набиралар кўришди.\nОдинахон билан суҳбатимиз давом этар экан, забардаст бир йигит қўлида гул билан кириб келди. Устозини муборакбод этди. У Турон яккакураши бўйича Осиё чемпиони Муҳриддин Абдухалилов экан. Кейин у ҳамёнидан орден-медаллари шодасини олиб, Одинахоннинг бўйнига тақиб қўйди. Самимий кулиб, деди:\n— Булар, аввало, Сизники, устоз! Сиз мени бошланғич синфдаёқ лаёқатимни сезиб, спортга қизиқтиргансиз. Мард, қўрқмас йигит бўлишни доим ўргатгансиз. Мен сиздан бир умр миннатдорман, устоз!\n— Раҳмат, ўғлим! Бошим осмонга етди. Мукофотлар ўзингга ярашади. Ма, ол! Бу кетишда сен ҳали жаҳон чемпиони бўласан. Илоҳим, омадингни берсин! — астойдил дуо қилди устоз.\nШу куни Одина Холиқова ҳақида унинг ҳамкасблари — Мақсуда Раҳимова, Замира Тошқўзиева, Комила Пўлатова, Манзура Назриддинова, Мавлуда Комилова, Тошмамат Усмонов, Иброҳимжон Қўчқоров дил сўзларини айтдилар.\nУлар таъкидлаганидек, бу юксак унвон устозни янги марралар сари чорлайверади. Зеро, у ёш авлодга янада юксак меҳр-муҳаббат, ақл-идрок ва изланиш билан дарс бериб, замонамизга муносиб авлодларни тарбиялашни ҳаётининг мазмуни, инсоний бурчи, деб билади.\nМазкур рукндаги бошқа мақолалар: « Камолот сабоқлари\tМиллий ахборот-кутубхона ҳафталиги бошланди »


UzAuto Motors’га муаммо туғдираётган чиплар ва уни ишлаб чиқаришдаги инқироз ҳақида мутахассис изоҳи - Daryo\n21:08, 10.01.2022 34085\nҲозирда дунё миқёсида кузатилаётган яримўтказгич (чип)лар танқислиги туфайли автомобиллар ва гаджетларни истеъмолчига ўз вақтида етказиб беришда қийинчилик туғдирмоқда. Хусусан, UzAuto Motors ҳам бу муаммодан холи эмас. Компания ўз мижозларига етказиб беришни эмас, балки баъзи турдаги автомобилларга шартнома беришни хам тўхтатди. Бунга чиплар етишмовчилиги сабаб қилиб кўрсатилди.\nТошкент шаҳридаги Турин политехника университети Машинасозлик технологияси ва авиакосмик инжиниринг кафедраси мудири, доцент, Тоҳиржон Пўлатов чиплар етишмовчилиги юзасидан «Дарё»га қисқача изоҳ берди.\nМутахассиснинг маълум қилишича, замонавий автомобилларда қирқтадан юзтагача яримўтказгичлар блоки, яъни бошқарув блоклари ўрнатилади.\nАвтомобилнинг двигателини бошқарадиган компьютер бор. Бу ҳам битта блок. Умумий олганда, Electronic Control Unit (ECU) – бошқарув блоки дейилади. Масалан, автомобиль ойналарини кўтариб тушириш учун ҳам битта бошқарув блоки ўрнатилади. Микроиқлим тизими, актив ва пассив хавфсизлик қурилмаларини ишлатиш ва назорат қилиш учун ҳам ҳар бирига биттадан тегишли функцияга эга бўлган, олдиндан дастурланган бошқарув блоклари ўрнатилади. Бошқарув блоки яримўтказгичлардан йиғилган бўлиб, унинг таркибида биз билган электрон схемалар, процессорлар, микропроцессорлар бўлади. Шунинг учун ҳозирги кунда яримўтказгичлар таъминотидаги узилишлар бошқарув блокларини ишлаб чиқаришдаги муаммоларга, бу эса ўз навбатида тайёр автомобиль ишлаб чиқаришда етишмовчиликларга олиб келмоқда. Мисол учун, ҳозирда Cobalt автомобилининг ўриндиғи иситгичсиз ишлаб чиқарилмоқда. Ўриндиқни иситувчи қурилма бор, лекин уни ўчириб-ёқадиган, ҳароратни назорат қиладиган блок, яъни модуль йўқ. Шу боис Cobalt мана шу модулсиз сотилмоқда, – деди Тоҳиржон Пўлатов.\nМавзуга доир: Автомобильлар ва гаджетлар нега ўз вақтида етказиб берилмаяпти? Чиплар танқислиги қандай пайдо бўлгани ва электрон саноатга қанчалик хавф солаётганини тушунтирамиз\nОлимнинг фикрича, яримўтказгичлар танқислигининг глобал тус олишига Хитой ва АҚШ ўртасидаги келишмовчилик сабаб бўлган.\nАҚШ томонидан қўйилган савдо санкцияларига нисбатан Хитой ҳукумати ўз навбатида жавоб қайтармоқда. Бу яримўтказгичларни етказиб бериш вазиятида яққол намоён бўлмоқда. Санкция қўйилгандан кейин, бир томон иккинчи томонга пулни тез ва ўз вақтида ўтказиб бермайди. Бу занжир. Занжирнинг битта бўғини ишдан чиқадиган бўлса, қолган қисмларига ҳам ўзининг таъсирини кўрсатади. Иккинчи асосий сабаб эса COVID-19 пандемияси. Заводларнинг карантинга олиниши, ишларнинг тўхтатилиши конвеернинг ишини анча ортга суриб юборди, – деди мутахассис.\nТоҳиржон Пўлатовнинг қўшимча қилишича, чип ишлаб чиқариш ўта мураккаб жараён.\n«Жуда юқори технология керак. Қиммат технологияни ишлатиш учун жуда ҳам юқори салоҳият ва катта инвестиция талаб этилади. Бу автомобиль заводини қуришдан ҳам қийин ва қиммат. Чип ишлаб чиқарадиган битта заводни ишга тушириш учун камида 4-5 йил вақт кетади» , – деди у.\n19:31, 03.05.2022 117948\n22:35, 24.04.2022 84974\n15:17 Бугун 0\n15:16 Бугун 8\n15:04 Бугун 664\n15:00 Бугун 718\n14:53, 18.05.2022 58276\n00:12, 19.05.2022 48483\n07:30, 19.05.2022 47242


Коронавирус: Шавкат Мирзиёев дипломатияси, иқтисодга нима бўлади ва оппоқ қор - Ўзбекистон, koronavirus - BBC News O'zbek\nКоронавирус: Шавкат Мирзиёев дипломатияси, иқтисодга нима бўлади ва оппоқ қор - Ўзбекистон, koronavirus\nЯнгиланди 10 апрел 2020\nКоронавирус: Мирзиёев дипломатияси, иқтисодга нима бўлади ва оппоқ қор - ўтган бир суткада Ўзбекистон, минтақа ва дунёда нималар ўзгарди?\n1. Бугун, 9 апрелга келиб, мамлакатда коронавирусга чалинганлар сони 582 кишига етди. Яна 36 та янги ҳолат аниқланди. Аммо бундан ортиқ тафсилотлар берилмади. Ўзбекистонда коронавирус расман шу йилнинг 15 март куни аниқланган. Шу пайтгача 38 бемор соғайган.\nУч нафари ҳаётдан кўз юмган. Вирус мамлакатнинг деярли барча вилоятига кириб бориб бўлган. Ўзбекистон жаъми коронавирус ҳоллари бўйича сўнгги бир неча куннинг ичида минтақада Қозоғистондан кейин иккинчи давлатга айланган. Ўзбекистонда коронавирус манбаси мамлакатнинг четдан қайтган фуқаролари бўлиб турибди.\nЎтган уч кун ичида илк бор хориж - Америка Қўшма Штатларида ҳам уч нафар Ўзбекистон фуқаросининг коронавирусдан вафот этгани расман ўзининг тасдиғини топган. Ўзбекистон четдаги фуқаролари коронавирус сабаб ҳаётдан кўз юмган биринчи минтақа давлатига ҳам айланган.\n2. Карантин остида қолаётган ўзбекистонликлар сони камайган. Сўнгги расмий маълумотларга кўра уларнинг сони 86 минг кишига тушган. Ўтган бир неча кун давомида бу рақамларнинг юз мингдан ортиқроқ экани айтиб келинган. Карантин чоралари янада кучайтирилган - Тошкент вилоятининг тўрт шаҳри ҳам карантин остига тушган. Бу каби тартиб ўтган бир ҳафта давомида Ўзбекистоннинг барча марказий шаҳарларида амалда эди.\nПрезидент Шавкат Мирзиёев бунгача, яъни, ўзининг коронавирус пандемиясига бағишланган 3 апрель кунги видеоселектор йиғилишида вазият янада мураккаблашиши мумкинлигидан огоҳлантирган. Барчани бунга тайёр бўлишга ҳам чақирганди. Ўзбекистонлик масъуллар ҳам куни-кеча карантин остида бўлганлар бор экан, бу рақамлар яна ортиши эҳтимолини назардан соқит этишмаган.\n3. Ўзбекистонда коронавирусга текширилганлар сони расман 70 минг кишидан ортган. Ўзбекистон минтақанинг аҳолиси энг катта давлати бўлади. Расмий рақамларда Ўзбекистон фуқароларининг сони ҳозир 34 миллион кишидан ортади. Ўзбекистон яқинда Хитойдан 200 минг дона тест-тизими сотиб олган. Хитой дунёнинг коронавирус ўчоғи бўлган давлатидир. Вирус Хитойда ўтган йил 31 декабрь куни расман қайд этилган. Бугунга келиб, мамлакат пандемия устидан тўлиқ ғалаба қозонганини айтмоқда.\n4. Коронавирус боис 24 мартдан кучайтирилган тартиб амалда бўлган Ўзбекистоннинг аксарият ҳудудларида ўтган бир кеча-кундуз давомида қор ёққан. Кучли шамол кузатилган. Апрель ойида кузатилган ғайриодатий об-ҳаво деярли барча вилоятларда ноқулайликларга сабаб бўлган. Дарахтлар қулаган. Электр таъминотида узилишлар кузатилган. Айрим маҳаллий нашрларнинг ёзишича, ўн минглаб оилалар электр таъминотисиз қолган. Кутилмаган қор ва электр таъминотидаги узилишлар Ўзбекистонда коронавирус пандемияси боис пойтахт Тошкент ва вилоят марказларида, уч кундирки, кучайтирилган ўз-ўзини иҳоталаш тартиби амалда бўлган бир пайтга тўғри келган. Коронавирус пандемияси фонида кузатилган табиатнинг бу каби аномалияси ҳам оддий ўзбекистонликлар орасида иқтисодий вазиятнинг янада оғирлашиши мумкинлигига оид хавотирларни пайдо қилмай қўймаган. Бу хусусда расмий баёнотлар ҳалича бўй кўрсатмаган.\n5. Президент Шавкат Мирзиёев кеча, 8 апрель куни ўтган уч ҳафтанинг ичида коронавирус борасида ўзининг бешинчи видеоселектор йиғилишини ўтказган. Яна муаммонинг кўлами ва ечимларига эътибор қаратган. Пандемиянинг иқтисодий оқибатларини юмшатиш масаласига диққат қилган. Яна халққа гапирган. Томорқалар қадар тўхталган. "Худо хоҳласа, бутун дунёнинг бошига келган бу синовдан ёруғ юз билан чиқиб олишлари"ни айтган.\nАммо бу гал йиғилишдан эълон қилинган расмий суратлар айрим маҳаллий нашрларда унинг илк бор масофадан туриб олиб борилганига оид талқинларга сабаб бўлмай қолмаган. Лекин расмий хабарда бу ўзининг ифодасини топмаган. Худди шу манзарада йиғилишда масофадан туриб иштирок этган деярли барчанинг юз ниқобларида экани кўрилган.\nАввалгиларидан фарқли тарзда, бугунги расмий суратларда фақат биргина бевосита йиғилиш иштирокчисининг борлиги ҳам кўзга ташланган. Бунгача Ўзбекистонда Президент Администрацияси биносига киришда одамларнинг коронавирусга текширилгани ҳолати маълум. Аммо Шавкат Мирзиёевнинг бундай текширувдан ўтгани ёки бунга бирор бир эҳтиёж бўлгани ёки йўқлиги ҳақидаги хабарлар ҳозирча бўй кўрсатмаган. Лекин сўнгги ҳафталарда вилоятларга сафарлари сийраклашган. Асосан пойтахт Тошкентда экани кўрилган.\n6. Коронавирус пандемияси шароитида ҳам янги Ўзбекистон ўзининг дипломатик саъй-ҳаракатларини давом этдирган. Бу гал яна бир қўшниси - Тожикистонга махсус инсонпарварлик ёрдами юборган. Тожикистондаги айрим етакчи интернет нашрларининг ёзишича, кўмак шахсан Президент Шавкат Мирзиёевнинг фармойиши билан кўрсатилган. Тожикистонга 18 вагон тиббий ва озиқ-овқат маҳсулотлари жўнатилган. Тожикистон ва Туркманистон шу пайтгача Марказий Осиёнинг коронавирус расман қайд этилмаган икки давлати бўлиб туришибди. Худди шу боис ҳам, сўнгги янгилик айрим маҳаллий нашрларда Ўзбекистон ҳали коронавирус қайд этилмаган давлатга кўмак юборди қабилидаги талқинларга ҳам сабаб бўлган. Ўзбекистон бунгача коронавирусга қарши курашида Хитой, Эрон, Афғонистон ва Қирғизистонга ёрдам берган. Тожикистон борасида нега бу каби қарорга келгани сабаби маълум эмас. Аммо бунда бир ҳафтача олдин Тожикистон Президенти қирғизистонлик ҳамкасби ортидан, Шавкат Мирзиёев билан ҳам коронавирус мавзусини гаплашиб олган. Расмий Душанбенинг "бизда коронавирус йўқ", деган баёнотларига қарамай, сўнгги кунларда Тожикистонга кўмак бериш ҳаракатидаги халқаро ташкилотлар сафи кенгайиб бораётгани кўрилган.\nКоронавирус: Мирзиёев мураккаб вазият билан огоҳлантирди - четдагилар кўмак қилишмоқчи - O'zbekiston, koronavirus\nЎзбекистон, коронавирус: Карантинда ё коронавирусдан ё очликдан ўламиз шекилли… O'zbekiston, koronavirus\nКоронавирус: Ўзбекистонда ўзини иҳоталаш мажбурий бўлади\nМарказий Осиёда коронавирус илк бор Қозоғистон мисолида шу йилнинг 13 март куни аниқланган - ҳозирга келиб, минтақада коронавирусга чалинганлар сони расман жаъми бир ярим минг кишидан ортган - 1599 кишига етган. Уларнинг юздан ортиқроғи соғайган. 14 нафари ҳаётдан кўз юмган. Қозоғистон, Ўзбекистон ва Қирғизистон жорий пайтда коронавирус расман қайд этилган учта Марказий Осиё давлати бўлиб туришибди.\nҲар уч кўрсаткич бўйича ҳам энг кўп ҳоллар Қозоғистон ҳисобига тўғри келиб турибди. Қозоғистонда жаъми коронавирус ҳоллари бугун, 9 апрель ҳолатига 764 кишига етган. Қирғизистонда эса, бу рақамлар 280 тани ташкил этган.\nЎзбекистонда кучайтирилган тартиб, Қозоғистонда фавқулодда вазият, Қирғизистонда эса, бунга қўшимча комендантлик соати ҳам амалда. Қозоғистон икки шаҳрида фавқулодда вазият ҳолатида хавфсизликни таъминлаш учун яна юзлаб ярим ҳарбийларни жаб этганига оид хабарлар ҳам олинган. Қирғизистон эса, пандемиянинг ўз иқтисодларига салбий оқибатларини юмшатиш масаласига эътибор қаратган. Уч ойлик махсус режа қабул қилган. Аммо унинг ижроси учун четдан молиявий кўмакка эҳтиёжлари борлиги кўрилган. Ҳукумати бу борада халқаро донор давлатлар билан аллақачон музокараларга киришгани маълум бўлган. Нейтрал ва халқаро таҳлилчилар таъбирида "ёпиқ" Туркманистонда ҳам коронавирус билан боғлиқ воқеалар ривожланишда давом этган.\nКўрилишича, Президент Гурбангули Бердимуҳаммедов боғчадан тортиб, мактаб, унивеситетгача - ҳаммани тиббий текширувдан ўтказишни буюрган. Бунинг учун махсус шифокорлар гуруҳи тузилиши айтилган. Аммо текширувнинг қандай асосда олиб борилиши тафсилотлари ноаён қолган. Туркманистонда ҳозир қанча тест-тизими борлиги маълум эмас. Би-би-си ҳам яқинда бу саволига аниқ жавоб ола билмаган. Яна айрим бошқа хабарларга кўра, коронавирус боис, Туркманистон тўйларни ихчамлаштиришга ҳам қарор қилган. Бундан буёғига меҳмонлар сони 200 тадан ошмаслиги айтилган. Маълум бўлишича, Тожикистон коронавирус кириб келишининг олдини олиш учун Сўғддан Қирғизистонга элтувчи барча йўлларни ҳам вақтинча ёпган.\nШавкат Мирзиёев худди шу манзарада Ўзбекистонга бевосита чегарадош барча минтақа давлатлари президентлари билан коронавирус пандемияси билан боғлиқ вазиятни муҳокама этиб олган минтақа президенти сифатида халқаро саҳнада бўй кўрсатган. Улардан айримларига ҳатто такрор сим қоққан.\nҲамкорликда иш олиб бориш, ўз саъй-ҳаракатларини мувофиқлаштиришнинг муҳимлигига эътибор қаратган. Мамлакатидаги коронавирус пандемияси билан боғлиқ вазият манзарасида Ўзбекистон Президентининг бу каби саъй-ҳаракатлари куни-кеча Ғарбнинг айрим нуфузли нашрлари нигоҳига ҳам тушган. Шавкат Мирзиёев шундоқ ҳам янги Ўзбекистоннинг ўзининг янгича минтақавий ташқи сиёсати билан халқаро миқёсда эътибор, эътироф топган президенти бўлади.\nДунёда нима гап:\nСобиқ Шўро давлатлари орасидан энг кўп коронавирус ҳоллари ҳануз Россия ҳисобига тўғри келиб турибди - Ўтган икки ойнинг ичида Россияда коронавирус ҳоллари расман 10 мингтадан ортган - бугун, 9 апрель ҳолатига 10131 тага етган. Бир кунда аниқланган энг кўп коронавирус ҳоллари ҳам бугунга тўғри келган - 1459 тани ташкил этган. Россияда коронавирус илк бор расман шу йилнинг 31 январ куни қайд этилган.\nРоссияда коронавирус билан боғлиқ аҳвол сўнгги кунларга келиб жиддий ёмонлашган. Бунинг ортидан, коронавирус тарқалишининг олдини олиш учун Россия фавқулодда чораларга қўл урмоқда. 27 март куни чартерлари илова халқаро парвозлар бекор қилинган.\nАйрим жузъий истиснолар билан 30 мартдан бошлаб давлат чегараларини ёпишга қарор қилинган. Худди шу кундан бошлаб пойтахт Москва ва Москва вилоятида карантин жорий этилган. Кейин қолган минтақаларида ҳам кучга кирган. Тартиб бутун аҳолини назарда тутади. Улар ўзларини уйда иҳоталашлари шарт бўлади. Заруратсиз уйларидан чиқишлари маън этилади. Муайян шартлари белгилаб берилган. Мажбурий тартиб қачонгача амалда бўлиши санаси очиқланмаган. Аммо янги тартиб фуқароларнинг шаҳарга келиш ёки ундан чиқиб кетиш ҳуқуқини чекламайди. Бунгача тартиб фақат 65 ёшдан ошганларни кўзда тутганди. Россия жорий пайтда расман энг кўп коронавирус ҳоллари аниқланган собиқ Шўро давлати бўлиб турибди. Россияда коронавирусга чалинган бирор бир Ўзбекистон фуқаросига оид расмий хабар ҳозирча бўй кўрсатмаган.\nРоссияда энг кўп - миллионлаб ўзбекистонликлар ташқи миграцияда банд. Аммо Ўзбекистонда расман коронавирус аниқланганлар орасида ўнлаб Россияда қайтган фуқароларнинг ҳам борликлари кўрилган. Ўзбекистон Россия ҳукумати билан келишган ҳолда орада махсус чартер рейслари билан юзлаб фуқароларини ортга қайтаришга улгурган. Карантинга олган.\nДунёда коронавирусга чалинганлар сони бугунга келиб қарийб ярим миллион кишига етган. Улардан 90 мингга яқини ҳаётда кўз юмган. Уч юз мингдан ортиқроғи соғайиб кетган. АҚШ жорий пайтда дунёнинг коронавирус билан боғлиқ энг ёмон вазият қайд этилиб турган давлати бўлади. Бу ерда коронавирусга чалинганлар сони 432000 кишидан ортган. Ўн беш мингга яқини вафот этган.\nИталия, коронавирус: ўлаётганлар сони кўплигига антибиотикларнинг қандай алоқаси бор? Koronavirus\nЎзбекистон, дунё, коронавирус: Нега айрим давлатларда одамлар ниқоб тақмаяпти?\nКоронавирус: Ўзбек мигрантларини кимдир эшитадими?\nКоронавирус аслида АҚШ ва Хитой ўртасидаги урушми?\nЎзбекистонликлар ижтимоий масофа талабини писанд қилмаяптиларми?\nКоронавирус бизга юққач, танамиз ичида нима қилади?\nКоронавирус: Жонсон реанимацияда, Путин масофадан ишлаяпти, Мирзиёев-чи? - O'zbekiton\nРоссия, коронавирус: Ишимизни кескин қисқартиришга мажбурмиз - Koronavirus\nКоронавирус ва Марказий Осиё: Жаъми олти ўзбекистонлик ўлди, Туркманистон ва Тожикистон ҳам хавотирдами? Koronavirus\nУкраина уруши: Савдо марказига Россия ҳужуми уруш жиноятими? - Видео\nРоссия, Туркия, Қозоғистон: Бу уч давлатда ишлаган ўзбек қаерни танлади?\nРоссия Украинадан ўғирлаган ғаллани қаерга олиб бораяпти?\nРоссия 1918 йилдан буён илк бор қарзлари бўйича дефолтга учради\nРоссия, Туркия, Қозоғистон: Бу уч давлатда ишлаган ўзбек қаерни танлади? Ўзбекистон, мигрантлар


Фермернинг даласида 5 миллион фунтлик хазина топиб олинди — Британия — 21asr.uz\nЎша бахтли инсонлар — Адам Стейплс ва Лиза Грейс. Хазина етти ой илгари топилган ва Лондон музейларидан бирида экспертиза қилинаётган эди, тафсилотлар аниқлангач, оммага маълум қилинди.\nЭкспертлар нималарни аниқлашди? Мана шу топилган жами 2571 дона кумуш танга қирол Гарольд II Годвинсон давридан қолган экан. Гарольд II 1066 йили атиги тўққиз ой тахтда ўтирган. Кейин эса Вильгельм бошчилигидаги норманнлар истилоси бошланган...\nҲар бир кумуш танга 1 мингдан 5 минг фунт стерлинггача баҳоланди. Агарда топилмани музей сақлаш учун олмоқчи бўлса, унда хазинани топганлар ва ер эгасига мукофот пулини тўлайди. Акс ҳолда хазина топувчиларнинг ўзлари тангаларни кимошди савдосига қўйишга ҳақли.


Газеталар ададини миллионлаб нусхага оширса бўлади - Уч илдиз\nby Тўлқин Эшбек · 07.01.2019\nРеспубликамиз ва маҳаллий газеталар обунаси, адади борасида кўп баҳслар бўлмоқда.\nБу муаммони ҳал этишнинг синалган усули ва керак бўлса, бу борада ибрат олишимиз зарур бўлган халқаро тажриба бор-ку! Синалган усул шуки, собиқ мустабид тузум даврида газета нархи 2 тийин, болалар нашри — 1 тийин эди! Нон — 10-15 тийин, газета ундан 5-7 баробар арзон эди. Ҳамма жон-жон деб обуна бўлар, ҳар куни бутун республикамизнинг чекка-чекка қишлоқларидаги хонадонларигача камида 2-3 тадан газета кириб борарди! Замондан ортда қолган собиқ шўро газета, журнал, китобларни арзимас чақага бутун халқига етказишнинг уддасидан чиққанди. Одамлар шунга яраша ёппасига саводли эди! Фақат… мафккурасини асло оқлаб бўлмасди. Бироқ, барча нашрларни бошдан-оёқ тузум мафкураси эгаллай олмасди. Бизнинг замондошлар неча ўн йиллар мобайнида миллий нашрларимизда Пиримқул Қодиров, Одил Ёқубов, Саид Аҳмад, Комил Алиев, Эркин Воҳидов, Ўткир Ҳошимов, Худойберди Тўхтабоев, Оқилжон Ҳусанов, Шукур Холмирзаев, Неъмат Аминов, Эркин Эъзамов, Аҳмаджон Мухторов, Аҳмаджон Мелибоев, Хуршид Дўстмуҳаммад, Озод Шарафиддинов, Иброҳим Ғафуров,Ойдин Ҳожиева, Шарифа Салимова, Дилбар Саидова каби юзлаб буюк ижодкорларнинг публицистика ва долзарб мавзудаги мақолаларидан баҳраманд бўлиб улғайганимиз билан фахрланамиз. Улар миллатни — миллат, элни — эл қилишга, маънавиятимизни изчил юксалтириб боришга хизмат қилганидан асло кўз юма олмаймиз! Ўша пайтларда газетани 20-30 тийин қилиб қўйишганида деарли ҳеч ким обуна бўлмасди ва биз ҳам маънавий қашшоқ, саводи ҳаминқадар бўлиб қолишимиз ҳеч гап эмасди… Бу нархда қалин-қалин журналлар, ҳатто китоблар олиш мумкин эди ва жон-жон деб олардик ҳам! Ваҳоланки, ўша даврда битта газетанинг таннархи 1 сўмдан кам бўлмаган экан…\nГазета, журнал ва китобларни нашрга тайёрлаш шу қадар катта меҳнат талаб этардики, бугун уни ёшлар тасаввурига ҳам сиғдира олмайди… Юртимиз мустақиликка эришгунга қадар ва истиқлолнинг дастлабки йилларида ҳам ҳар бир босма ҳарфни сувдек эритилган қўрғошинда ясаганимизни эсласам, ҳали-ҳануз этим увишиб кетади…\nБугун-чи? Ҳаммасини муаллифлар ўз компьютерида тайёргина қилиб тайёрлаб таҳририятларга етказмоқда! Энди босмахоналар тайёр саҳифаларни кўпайтиради холос!..\nЭнди халқаро тажрибага эътибор қилсак, АҚШнинг 80-100 бетлик газеталари ўртача таннархи 6 долларга тушганида ҳолда улар бор-йўғи 40 центдан сотилмоқда. 80 бетлик газета — 20 та «Халқ сўзи»га тенг! Энди 40 центни 20 га бўлинг-чи…\nЯпонияда баъзи газеталар 60-80 саҳифада куни икки марта — эрталабки ва кечки сонлари миллион-миллион нусхаларда чиқиб туради. Нарх-навосини жайдаригина қилиб айтганда — сувтекин!\nБу икки давлатда интернет минг ривожланиб кетмасин газеталар ҳам асосий «ҳаёт кўзгуси»лигича турибди! Бу газеталар ҳар куни, ҳатто якшанба кунлари ҳам чиқиб туради. Бу давлатларда одамларнинг янги газета ўқимайдиган куни бўлмасди!\nБошқа ривожланган мамлакатларда ҳам шундай ҳавас қилса арзигулик манзараларни кўриб ҳавас қиламиз.\nШунинг учун ҳам уларнинг тараққиёти юксалгандан юксалиб бормоқда!\nҚиссадан ҳисса, инвестиция деган илғор саъй-ҳаракатларни журналистика соҳасига ҳам йўналтириш механизмини топишимиз зарур. Токи, газеталаримизнинг саҳифаларини 60-80 саҳифага етказган ҳолда сотувдаги ва обуна нархини — 100 (юз) сўмдан оширмасликка эришишимиз лозим. Ана унда кўринг ўша газеталарнинг ададлари ошиб-тошиб кетишини!\nБунинг учун журналист кадрлар сонини ва салмоғини ошириш йўлларини ҳам изчил амалга ошириш зарур. АҚШда 500 дан, Россияда 100 дан, қўшнимиз Қозоғистонда 25 дан ортиқ олий таълим муассасаларда журналистика факультетлари бор экан, биз шу қадар улкан юкли вазифани биргина ЖОКУ зиммасига юклаб қўйишимиз мантиққа тўғри келмайди. Бу йилдан кечиктирмасдан ЎзМУ ва ЎзДЖТУ Журналистика факультетларига қабулни давом эттириш, квоталарни кескин ошириш зарур. Ўзи бу факультетларга ҳужжат топширадиганлар сони 1500 тага бормайди. Мамлакатимизда 1500 дан ортиқ ОАВ борлигини эътиборга олсак, бу абитуриентларнинг ҳаммасини ўқишга қабул қилсак ҳам бир неча ўн йилдагина кутилган кадрлар салоҳиятига эга бўлишимиз мумкин.\nҚанийди, бизнинг республика газеталари таҳририятларида ҳам 2000-3000, туман таҳририятларида 200-300 нафардан журналистлар фаолият кўрсатишса!\nБу ёзганларим дунёги ривожланган мамлакатлар учун мутлақо янгилик эмас. Демак, умумжаҳон синовидан аллақачон ўтган тажрибани дадил қўллашга киришайлик.\nИзоҳ: Қуйида ЎзАда эълон қилинган маълумотномани ўқиб… ўксиниб кетдим…\nЙил бошида қайси газета қанча нусхада чоп этилмоқда?\n“Дунё тажрибасида бугунги матбуот қайси йўлдан бормоқда”, деган савол кўпчиликни қизиқтиради. Келинг, шу ўринда, аввало, ўзбек матбуоти нашрлари ададига бир назар солсак.\n2018 – 144165 нусха\n2019 – 60129 нусха\nЎтган йилга нисбатан: 84036 тага камайган\n2018 – 52038 нусха\n2019 – 12700 дан ортиқ нусха\nЎтган йилга нисбатан: 39338 тага камайган\n2018 – 33763 нусха\n2019 – 13728 нусха\nЎтган йилга нисбатан: 20035 тага камайган\n2018 – 24014 нусха\n2019 – 4735 нусха\nЎтган йилга нисбатан: 19279 тага камайган\n2018 – 21130 нусха\n2019 – 5834 нусха\nЎтган йилга нисбатан: 15296 тага камайган\n2018 – 24470 нусха\n2019 – 9073 нусха\nЎтган йилга нисбатан: 15097 тага камайган\n2018 – 13830 нусха\n2019 – 4315 нусха\nЎтган йилга нисбатан: 9515 тага камайган\n2018 – 7602 нусха\n2019 – 900 нусха\nЎтган йилга нисбатан: 6702 тага камайган\n2018 – 7074 нусха\n2019 – 1500 дан ортиқ\nЎтган йилга нисбатан: 5574 тага камайган\n2018 – 8294 нусха\n2019 – 3378 нусха\nЎтган йилга нисбатан: 4916 тага камайган\n2018 – 4883 нусха\n2019 – 1267 нусха\nЎтган йилга нисбатан: 3616 тага камайган\n2018 – 31439 нусха\n2019 – 28025 нусха\nЎтган йилга нисбатан: 3414 тага камайган\n2018 – 4304 нусха\n2019 – 1494 нусха\nЎтган йилга нисбатан: 2810 тага камайган\n2018 – 25651 нусха\n2019 – 23841 нусха\nЎтган йилга нисбатан: 1810 тага камайган\n2018 – 42246 нусха\n2019 – 43983 нусха\nЎтган йилга нисбатан: 1737 тага кўпайган\n2018 – 5085 нусха\n2019 – 5661 нусха\nЎтган йилга нисбатан: 576 тага кўпайган\nАдади энг кўп камайган нашрлар: “Халқ сўзи” (84036), “Маърифат” (39338), “Народное слово” (20035), “Ёшлар овози” (19279) ҳамда “Қишлоқ ҳаёти” (15296)газеталаридир.\nАдади ошган нашрлар: “Ватанпарвар” (1737) ҳамда “Ўзбекистон адабиёти ва санъати” (576) газеталаридир.\nP/S: “Ҳуррият”, “Жамият”, “Миллий тикланиш”, “Оила ва жамият”, “Оила даврасида”, ХХI аср… каби нашрлар ҳали ҳам чоп этилгани йўқ. (2019 йил 4 январь ҳолатига кўра)\nНима учун партиялар нашрларининг аҳвол аянчли ҳолга келган?\nЖамиятни комиллик сари бошлаган маърифатпарвар йўналишнинг кашшофлик сафари қаридими ё?..\n«Отахон» газеталарнинг умри тугаб бораяптими?\nМуассислар қаерга қараяпти?\nХалқ таълими тизимида нечта ўқув даргоҳи, қанча ўқувчи ва ўқитувчилар бор? Тизимда мажбурий обунанинг ўрнини босувчи “муқобил вариант” борми?\nВатан ҳимоячиларининг маънавий олами\n“Менинг фикрим” махсус веб-портали яратилди\nNext story Черная икра – еще одно «Черное золото» Азербайджана\nPrevious story Ҳар бир давлатга ҳар доим малакали кадрлар керак


ЖЧ-2013: Ўзбекистон йирик ҳисобдаги ғалаба билан бошлади! / CHAMPIONAT.asia\nЖЧ-2013: Ўзбекистон йирик ҳисобдаги ғалаба билан бошлади!\n24 июн 2013 10:40\nЎзбекистон U-20 ёшлар терма жамоаси Туркияда давом этаётган жаҳон чемпионати баҳсларини ишончли ғалаба билан бошлади.\nАҳмаджон Мусаев қўл остидаги Ўзбекистон ёшлар терма жамоаси 23 июнь, якшанба куни Туркияда давом этаётган ёшлар ўртасидаги 2013 йилги жаҳон чемпионати баҳсларидаги иштирокини бошлади. Мусобақанинг дастлабки ўйинида ўзбекистонлик футболчиларга Океания чемпиони – Янги Зеландия ёшлар терма жамоаси рақиб бўлди.\nҚайд этиш жоиз, Ўзбекистон U-20 ёшлар терма жамоасининг ҳозирги таркибида 2011 йилги Мексикада бўлиб ўтган ўсмирлар ўртасидаги жаҳон чемпионати қаҳрамонларидан олти футболчи бўлиб, улар учун Янги Зеландияга қарши ўйин айниқса принципиал эди. Чунки икки йил аввал ҳам ҳар иккала мамлакат ўсмирлар терма жамоаси илк турда тўқнаш келган, ўшанда Алексей Евстафеев шогирдлари аламли тарзда 1:4 ҳисобида имкониятни бой беришган эди. Яна ҳам эътиборли томони шундаки, Торреонда ўтган баҳсда дисквалификация сабаб майдонга туша олмаган жамоа етакчилари – ҳимоячи Сардор Раҳмонов ва ярим ҳимоячи Аббос Махсталиев бугун, Бурсада илк дақиқалардан ҳаракат қилишди. Ва, ҳеч шубҳа йўқки, улардан сўнггиси ўйиннинг ҳақиқий қаҳрамонларидан бирига айланди ва ҳақли равишда учрашувнинг энг яхши ўйинчиси деб топилди.\nЯнги Зеландияга қарши ўйиннинг илк дақиқаларида Аҳмаджон Мусаев шогирдларида бир қадар ҳаяжон сезилган бўлиши мумкин, бироқ тажриба борасида барибир рақибидан бир калла устун бўлган ўзбекистонлик ёшлар ҳисобни нисбатан тезкорлик билан очиб, ўйиннинг боришини тўлиқ ўз назоратларига олишди. Ҳисоб эса рақиб дарвозабонининг кутилмаган хатосидан сўнг очилди. Учрашувнинг 14-дақиқасида зеландияликлар посбони, ўйинни бошлай туриб, тўпни қаршисида турган Игорь Сергеевга ташлаб берди. Сергеев чаққонлик билан тўпни эгаллаб олиб, жарима майдонига кириб, дарвоза томон зарба берди, бироқ Максим Крокомб хатосини нисбатан тўғрилаган бўлиб, зарбани қайтарди. Қайтган тўпга ҳаммадан биринчи бўлиб Аббосбек Махсталиев етиб келди ва ҳисобни очди.\nКейинги дақиқаларда ҳам Ўзбекистон U-20 ёшлар терма жамоасида бир қатор қулай имкониятлар бўлди. Улардан энг хавфлиси тайм якунланиши арафасида Жамшид Искандеров ва Диёр Туропов жуфтлиги томонидан амалга оширилди. «Пахтакор» ярим ҳимоячисининг моҳирона тўп узатишидан сўнг қулай вазиятга чиқиб борган «Олмалиқ» вакили, ҳатто дарвозабонни ҳам алдаб ўтишга муваффақ бўлди, бироқ фақатгина омад туфайли Янги Зеландия ёшлар терма жамоаси иккинчи голдан қутулиб қолди. Иккинчи таймда маълум бўлдики, Туропов бўш дарвозага эмас, посбони тўпни эгаллашга шай бўлиб турган дарвозаларга чиройли голларни уришни маъқул кўрадиган футболчилар тоифасидан экан.\nҲаяжонли ва мусобақадаги кейинги иштирокнинг кейинги ривожини белгилаб берадиган муҳим баҳснинг биринчи ярмидаги ғалабадан сўнг, Аҳмаджон Мусаев шогирдлари иккинчи бўлимни ҳам кўтаринки кайфиятда ўтказишди. Парагвайлик бош ҳакам Антонио Ариаснинг иккинчи бўлим бошлангани ҳақидаги ҳуштаги янграганига 10 дақиқа ҳам бўлмай, чиройли комбинациядан сўнг, Янги Зеландия дарвозасидан иккинчи гол жой олди. Жарима майдончаси яқинида тўпни эгаллаб олган Аббос Махсталиев марказ томон ҳаракатлана туриб, тўпни ҳимоячиларни чалғитиб, қанотдан очилаётган Игорь Сергеевга жуда ҳам қулай тарзда ташлаб берди. Ёшлар ўртасидаги 2012 йилги Осиё чемпионатининг энг яхши тўпурари эса, моҳирона, аниқ, кучли зарбаси билан Крокомб дарвозасининг ишғол қилиб, Туркиядаги голлари ҳисобини очди – 2:0.\nШуни алоҳида қайд этиш жоиз, шу куни Бурсадаги «Отатурк» стадионига Ўзбекистондан юздан ортиқ футбол ишқибозлари ташриф буюрди. Ишқибозлик маданияти, жамоани тинимсиз ва давомли қўллаб-қувватлаб туриш масаласида камдан-кам мамлакатларнинг футбол мухлислари туркларни ортда қолдира олади. Бироқ, Янги Зеландия ва Ўзбекистон учрашуви вақтида стадионнинг жанубий секторларини Ўзбекистон байроқларига тўлдириб, тинимсиз қўллаб-қувватлаган ва футболчиларга руҳ бағишлайдиган қўшиқларни куйлаб турган ишқибозлар турк футбол жамоатчилигини-да ҳайрон қолдирди, ҳам ҳавасини келтиргани рост гап. Қайсидир маънода, Ўзбекистон ёшлар терма жамоаларининг жаҳон чемпионатларидаги иштироки тарихидаги илк ғалабани қўлга киритилишида стадион худди Ўзбекистонда жойлашганидек муҳит яратилганига ҳам ўз таъсирини кўрсатди, албатта.\nУчрашув тақдирини амалда ҳал қилган учинчи гол 67-дақиқада Янги Зеландия дарвозасидан ўрин олди ва, сўзсиз, мусобақанинг ҳақиқий безакларидан бирига айланди. Навбатдаги ҳужумлардан бирида, тўп янги зеландияликлар ҳимоячилар томонидан қайтарилди ва Диёржон Туроповга келиб тушди. «Олмалиқ» ярим ҳимоячиси тўпни қайта ишлаб, 20-22 метрлар масофадан шундай чиройли ва аниқ зарба йўлладики, тўп Янги Зеландия посбони устидан ўтиб, дарвозанинг узоқ юқори бурчагига аниқ бориб тушди. Бунгача эса Ўзбекистон U-20 ёшлар терма жамоаси сардори Владимир Козак худди ўша нуқтадан жуда кучли зарба йўллаб, рақиб дарвозасини ишғол этишга уриниб кўрган эди.\nЎйин давомида Ўзбекистон ёшлар терма жамоаси рақиб дарвозаси томон 21 марта зарба йўллаб, шундан 14тасини тўғри дарвозага йўналтирди. Тўпга эгалик қилиш борасида устунлик эса 60га 40 фоизни ташкил этди. Бутун ўйин давомида Крис Миличич шогирдлари ҳам қатор вазиятларни юзага келтиришга ҳаракат қилишди, бироқ уларнинг барча уринишлари, таянч ярим ҳимоясида ҳаракат қилган Владимир Козакнинг кўмагида, марказий ҳимоячилар Бобурбек Йўлдошев ва Сардор Раҳмоновнинг саъи-ҳаракатлари билан бартараф этиб турилди. Тоҳир Шамшитдинов ва Максимилиан Фомин эса қанотлардан ҳужумларга қўшилиб, рақибга нисбатан босимнинг бирор лаҳза пасаймаслигига хизмат қилишди.\nИккинчи бўлимда бир қатор етакчилар – Владимир Козак, Искандеров, Диёр Туропов алмаштирилди. Чунки олдинда ҳали Хорватия ва Уругвайга қарши осон бўлмаган ўйинлар бор. Ўзбекистон ёшлар терма жамоаси 26 июнь куни Бурсада Тошкент вақти билан 23:00да Хорватия терма жамоасига қарши майдонга тушса, 29 июнь куни Антальяда Тошкент вақти билан 20:00да Уругвай ёшлари билан баҳс олиб боради.\nU-20 ЖЧ-2013, гуруҳ босқичи\n«F» гуруҳи, 1-тур учрашуви\nЯНГИ ЗЕЛАНДИЯ – ЎЗБЕКИСТОН 0:3 (0:1)\nГоллар: Аббос Махсталиев (14), Игорь Сергеев (53), Диёржон Туропов (67).\nОгоҳлантириш: Максимилиан Фомин (57).\nЯНГИ ЗЕЛАНДИЯ: 20. Максим Крокомб, 2. Сторм Роукс (13. Лиам Ҳиггинс, 65), 3. Билл Туилома (15. Жастин Галли, 69), 4. Саймон Армс, 5. Льюк Адамс, 6. Томас Бисс, 7. Кэмерон Ҳовайсон, 8. Тим Пэйн, 9. Ҳэмиш Уотсон (17. Райян Томас, 46), 10. Тайлер Бойд, 11. Луис Фентон.\nЎЗБЕКИСТОН: 1. Асилбек Омонов, 2. Тоҳиржон Шамшитдинов, 3. Сардор Раҳмонов, 4. Бобурбек Йўлдошев, 5. Максимилиан Фомин, 6. Аббосбек Махсталиев, 7. Владимир Козак (20. Муҳсинжон Убайдуллаев, 63), 8. Диёржон Туропов (9. Жалолиддин Машарипов, 76), 10. Жамшид Искандеров (11. Абдул Азиз Юсупов, 70), 17. Игорь Сергеев, 18. Сардор Собирхўжаев.\nБош ҳакам: Антонио Ариас (Парагвай).


Янги Зеландиядаги зилзила сабабли океан туби қуруқликка айланиб қолди » Ўзбекистон янгиликлари – Zamin.uz\nЯнги Зеландиядаги зилзила сабабли океан тубининг бир қисми қуруқликка айланиб қолди. Баъзи жойларда соҳил чизиғи 5,5 метрга кўтарилган, деб хабар бермоқда Кун нашри.\nЯнги Зеландиядаги зилзилалар 13 ноябрда бошланиб, бир кун давом этган ва катта ҳудудни қамраб олган. Зилзила маркази Крайстчерч шаҳридан шимоли-шарқий томонда бўлган, 7, 8 магнитудали энг кучли зилзила эса 180 км узоқликда, Каикоур шаҳрида қайд қилинган.\nЗилзила оқибатларидан бири Каикоур яқинидаги тектоник плиталарнинг жиддий сурилиши бўлди: океан тубининг катта қисми қуруқликка айланиб, Папатеа кўрфазининг бир қисмини океандан ажратиб қўйди. Ўрта миқдорда соҳил чизиғи 2 метрга кўтарилган, бироқ баъзи жойлар 5 метр баландликка етади, чунки плита вертикал эмас, балки бурчак остида кўтарилган. Бирдан қуруқликка айланган океан тубида сув ўтлари, ўлган балиқлар ва краблар қолган.\nКрайстчерч ҳудудидаги аввалги зилзила Янги Зеландиянинг бутун тарихидаги энг кучлиларидан бири ҳисобланади: ўшанда 185 киши ҳалок бўлганди. Жорий зилзилалар эса ундан ҳам кучли бўлди, бироқ зилзила маркази кимсасиз жойда бўлгани сабабли қурбонлар сони анча кам бўлган. Маълум қилинишича, зилзила оқибатида 2 киши ҳалок бўлган ва бир неча ўн киши жароҳат олган.\nТеглар: қисмини анча нашри қолди айланган балиқлар\n09:59 / 12-03-2017\nТожикистон шарқида 5,4 магнитудали зилзила юз берди\n07:09 / 01-03-2017\nИталияда кун давомида 3 марта зилзила рўй берди\n22:27 / 18-01-2017\nМарказий Италияда кучли зилзила содир бўлди\n17:43 / 30-10-2016